Ψωμί σπιτικό πρωτότυπο (hi-fi)\nΨωμί σπιτικό πρωτότυπο (hi-fi) Ψωμί σπιτικό πρωτότυπο (hi-fi) Bαθμολογία: 4.3333 6 ψήφοι\nΠρόκειται για σπιτικό χωριάτικο ψωμί, πολύ μαλακό και διατηρείται για 10 ημέρες μαλακό και νόστιμο. Ιδανικό και πολύ θρεπτικό για παιδιά. photo: Λυδια Φωκα\n1 κιλο αλεύρι κίτρινο αλατίνη\n60 γρ μαγιά (2 φακελάκια)\nΦτιάχνει: 1.5 κιλό ψωμί Οι φίλοι λένε Εδώ θα δείτε τη γνώμη των φίλων. Εάν υπάρχουν λίγες ψηφοι για τους χρόνους προετοιμασίας και μαγειρέματος, δεν εμφανίζονται.\nΣε 1 ποτήρι νερό ζεστό διαλύουμε την μαγια. Σε μια μία λεκάνη ρίχνουμε το λάδι, αλατι, ζαχαρη, αυγό, και χτυπάμε με το μιξερ μεχρι να δουμε να αφρίζει λίγο. Προσθέτουμε την διαλυμενη μαγια και αμεσως λίγο-λιγο το αλευρι. Ενδιάμεσα προσθετουμε λίγο ζεστό νερό μέχρι να γίνει μαλακή η ζύμη. Βουτυρώνουμε ένα ταψί φούρνου και τοποθετούμε τη ζύμη σε σχήμα φρατζόλας (θα είναι 2 φρατζόλες). Αφήνουμε τον φούρνο στους 50 βαθμούς για 20 λεπτα προκειμένου να φουσκώσει και μετά δυναμώνουμε στους 180 για 25 λεπτά για να ψηθεί.\nΜην ανοιξετε τον φούρνο όσο η ζύμη βρίσκεται μέσα. Αν θέλετε χαράζετε την ζύμη για να παρει ωραίο σχήμα.\nΤο ψωμί του Αθηναίου Ζυμωτό ψωμί με αλεύρι ζέας (44)\nΨωμί με καρύδια Ψωμί με προζύμι κρεμμυδιών χωρίς μαγιά Εύκολη συνταγή για ψωμί (123)\nΨωμί Σπιτικό (12)\nΨωμί χωρίς ζύμωμα στη γάστρα (95)\nΤο ψωμάκι μου Ψωμί χωρίς μαγιά (14)\nΤέλειο ψωμί για toast (9)\nΣχόλιο από evangelia, 9-1-08\nκαλημέρα, χρόνια πολλά και καλή χρονιά. Το ψωμί αυτό το έφτιαξα, έχει πολύ ωραία γεύση αλλά τρίβεται. Μήπως έκανα κάτι λάθος;\nΣχόλιο από ΠΕΤΑΛΟΥΔΙΤΣΑ, 7-3-08\nΜήπως δεν το ζύμωσες όσο έπρεπε? Κι εγώ το παθαίνω μερικές φορές όταν δεν το ζυμώνω καλά. Ωστόσο, είναι ένα από τα χαρακτηριστικά του ψωμιού με κίτρινο αλεύρι να τρίβεται. Την επόμενη, ξαναζύμωσέ το καλά και πες μου αν είδες διαφορά!\nΑ! Εγώ για φούσκωμα τα σκεπάζω τα καρβελάκια με πετσέτα και κουβέρτα και τα αφήνω σε θερμοκρασία δωματίου πάνω στο τραπέζι να φουσκώσουν πολλές ώρες, μερικές φορές και όλη νύχτα. Προτείνω ξερή μαγιά γιατί με τη νωπή, μετά από μέρες το ψωμί κάνει ίνες στην ψίχα.\nΣχόλιο από cookie, 3-9-08\nΈίναι πολύ καλό και νόστιμο.Το μόνο πρόβλημα που είχα ήταν ότι μου άπλωσε το ζυμάρι και βγήκε κάτι σε σχήμα λαγάνας. Φταίει το σκεύος ή η ζύμη θέλει πιο σφιχτή;\nΣχόλιο από ΠΕΤΑΛΟΥΔΙΤΣΑ, 3-9-08\nΕβαλες τη ζύμη σε φόρμα μακρόστενη ή σε μικρό λαμαρινάκι ώστε να ανέβει η ζύμη? Παλιά που μόλις είχα αρχίσει να ασχολούμαι με ψωμί, είχα πλάσει 1 μπαστούνι και το έβαλα σε λαμαρίνα με αποτέλεσμα να μη φουσκώσει προς τα πάνω αλά να απλωθεί όπως η λαγάνα! Πρέπει να βάζεις τη ζύμη σε σκεύος ώστε να υπολογίζεις πως μόλις απλωθεί λίγο δε θα χει αλλο χωρο αφου θα στριμωχτεί στη διαμετρο του σκεύους, θα αρχίσει να φουσκώνει προς τα πανω!\nΣχόλιο από Ginger, 3-9-08\nΗ μητέρα μου που ζυμώνει χρόνια, κάνει και μου έχει πει το εξής: όταν πρόκειται να βάλουμε το ψωμί σε ταψί, πρέπει η ζύμη να έχει λίγο αλευράκι παραπάνω, για να μην απλώσει. Όχι να είναι πολύ σφιχτή, απλώς να στέκεται καλά και μόνη της. Αντίθέτως, όταν πρόκειται να ψήσουμε το ψωμάκι σε φόρμα, μπορούμε να κάνουμε τη ζύμη μας πιο ελαστική, κρατώντας λίγο το αλεύρι, διότι δεν θα έχει περιθώρια να απλώσει στο σκεύος. Ισχύει για όλων των ειδών τα ψωμάκια. Ελπίζω να βοήθησα!\nΣας ευχαριστώ πολύ. Με βοηθήσατε αρκετά!\nΣχόλιο από Zero, 29-9-08\nΤην εφτιαχνα πριν απο λιγο καιρο σχεδον καθε μερα ωσπου σταματησα.Αλλες φορές μου φουσκωνε μια χαρα και αλλες οχι.Μηπωςξερεις να μου πεις τι μπορει να εφταιγε αφου καθε φορα χρησιμοποιουσα τα ιδια υλικα και στην ιδια δοσολογια.\nΣχόλιο από ΜΑΝΟΥΛΑ, 7-3-09\nτι λαδι να βαλουμε;\nΣχόλιο από ΑνναΠατησσια, 11-10-11\nΩραία η συνταγή,αλλα εμένα πάντα τρίβεται το ψωμί τις επόμενες ώρες.\nΕιδα στα σχόλια οτι μπορεί να φταίει το ζύμωμα,εγώ το ζυμώνω 15λεπτά.Θέλει παραπάνω? Η μήπως φταίει τίποτα άλλο?\nΧρησιμοποιώ αλεύρι γενικής χρήσης και φρέσκια μαγιά (42γρ για ένα κιλο) .\nΣχόλιο από MANOSXIP, 11-11-11\nΑγαπητοί φίλοι εαν δεν θέλετε να τρίβεται το ψωμί , τότε η μέθοδος είναι μία και μοναδική, δηλ. η μέθοδος που ακολουθούν οι επαγγελματίες κατά κόρον.\nΠιάνουμε την μισή μαγιά και το 1/2 κιλό αλεύρι+αλάτι+νερό τα ζυμώνουμε και τα αφήνουμε 24 ωρες στο ντουλάπι της κουζίνας. Την άλλη μέρα χρησιμοποιούμε το προζύμι αυτό και συνεχίζουμε να προσθέτουμε αλεύρι και χλιαρό νεράκι μέχρι η ζύμη να γίνει ελαστική και μαλακιά. Αφου πλάσουμε τις φρατζόλες τις αφήνουμε στο φουρνο στους 40 βαθμούς (περίπου 45 λεπτα) και όταν φουσκώσουν, τον ΄γυρνάμε στους 180 βαθμούς. #\nπολυ καλη συνταγη...εγω εβαλα πολυτελειας και χωριατικο μαζι...φοβερο αποτελεσμα...\nΣχόλιο από MANOSXIP, 21-12-11\nΛυδία, πολύ ωραίο αυτό που έκανες!! Δεν το είχα σκεφτεί καθόλου. Λες εαν βάζαμε και δύο κουταλιές βιτάμ να γίνει και με λεπτή κόρα?\nΠιάνουμε την μισή μαγιά και το 1/2 κιλό αλεύρι+αλάτι+νερό τα ζυμώνουμε και τα αφήνουμε 24 ωρες στο ντουλάπι της κουζίνας. Την άλλη μέρα χρησιμοποιούμε το προζύμι αυτό και συνεχίζουμε να προσθέτουμε αλεύρι και χλιαρό νεράκι μέχρι η ζύμη να γίνει ελαστική και μαλακιά. Αφου πλάσουμε τις φρατζόλες τις αφήνουμε στο φουρνο στους 40 βαθμούς (περίπου 45 λεπτα) και όταν φουσκώσουν, τον ΄γυρνάμε στους 180 βαθμούς. Βαθμολογήστε και σχολιάστε αυτή τη συνταγή\nΜπορούμε να φτιάξουμε διάφορα είδη ψωμιού: ελιό... Η συντήρηση των αυγών\nΒρείτε εδώ χρήσιμες πληροφορίες για τα αυγά, πό... Η διαδικασία του ζυμώματος\nΤο ζύμωμα του ψωμιού είναι μια σχετικά εύκολη ... Τρόποι μαγειρέματος αυγών


«Όλοι οι δρόμοι οδηγούν στο λιμάνι» - Αφιέρωμα στον Πειραιά (Β’ Μέρος) - ΠΡΟΣΩΠΙΚΑ με την Έλενα Κατρίτση - ΠΡΟΣΩΠΙΚΑ με την Έλενα Κατρίτση\nΔημοσιεύθηκε fossonair at 28 Ιουνίου, 2020\nDate28 Ιουνίου, 2020\nΚυριακή 5 Ιουλίου, στις 16.00, ΕΡΤ1\nΣε αυτή την πόλη, όλοι οι δρόμοι οδηγούν στο λιμάνι. Εδώ συναντιούνται οι δρόμοι της ψυχής, του μυαλού, της καρδιάς κάθε Πειραιώτη. Είναι ο Πειραιάς του πολιτισμού και της ναυτοσύνης. Στους δρόμους του περπάτησαν άνθρωποι των τεχνών και των γραμμάτων, όπως ο Γιάννης Τσαρούχης, ο Δημήτρης Πικιώνης, η Δέσπω Διαμαντίδου και η Κατίνα Παξινού.\nΣτα μέσα της δεκαετίας του ‘60, η πορεία της ελληνικής εμπορικής ναυτιλίας αναφέρεται ως ένα θαύμα. Μετά την κρίση που παρουσιάστηκε τη δεκαετία του ‘80, την επόμενη δεκαετία άρχισε και πάλι η ανάκαμψη. Ο Πειραιάς γίνεται η κατεξοχήν πόλη της ναυτιλίας και το 2019 αναδεικνύεται ως το μεγαλύτερο λιμάνι της Μεσογείου.\nΟ Πειραιάς ήταν κι η πόλη με τους ρεμπέτες, τους μάγκες, τους νταήδες και τους πορτοφολάδες. Ήταν ο κόσμος της Τρούμπας, των Βουρλών, των Λεμονάδικων, της Δραπετσώνας και της Κοκκινιάς. Με τους ανθρώπους του μεροκάματου και τους καραβοκύρηδες. Τους μετανάστες και τους πρόσφυγες που έβρισκαν δουλειά σε καπνεργοστάσια και σε καρβουνιάρικα, σε δουλειές του λιμανιού και στα καράβια.\nΣε αυτή την πόλη άνθισε κυρίως την εποχή του Μεσοπολέμου το ρεμπέτικο, με διασημότερη την κομπανία: «Τετράς η ξακουστή του Πειραιώς», που έκανε τραγούδια τον έρωτα, τη φτώχεια, την αδικία και τις περιπέτειες με τον νόμο.\nΗ πόλη αυτή τραγουδήθηκε όσο λίγες και οι γειτονιές της έγιναν το πιο δημοφιλές σκηνικό του ελληνικού κινηματογράφου, με την κάμερα να απαθανατίζει αγαπημένους πρωταγωνιστές, όπως η Μελίνα Μερκούρη, η Αλίκη Βουγιουκλάκη, ο Δημήτρης Παπαμιχαήλ, η Τζένη Καρέζη, ο Νίκος Κούρκουλος και ο Δημήτρης Χορν που λίγο πριν το φινάλε της ταινίας “Μια ζωή την έχουμε” σαλπάρισε κι εκείνος όπως πολλοί άλλοι την εποχή εκείνη, αναζητώντας καλύτερη τύχη.\nΛίγα μέτρα από τις αποβάθρες, βρίσκεται η Τρούμπα, που λειτουργούσε με τους δικούς της νόμους και κανόνες. Το 1967 έκλεισε και τα τελευταία χρόνια άλλαξε εντελώς όψη. Αρκετές είναι οι προσπάθειες που γίνονται για την ανάπλαση και άλλων περιοχών, όπως γύρω από τον Άγιο Διονύσιο σε μια προσπάθεια να διατηρηθούν παραδοσιακά στοιχεία και να συνδυαστούν με σύγχρονες κατασκευές.\nΟ Λευτέρης Γιοβανίδης, καλλιτεχνικός διευθυντής του Δημοτικού Θεάτρου, η Ειρήνη Νταϊφά, κόρη του αείμνηστου Σταύρου Νταϊφά, πρόεδρος και διευθύνουσα σύμβουλος της Stavros Daifas Maritime Corporation S.A. εντεταλμένη δημοτική σύμβουλος Πολιτισμού και πρόεδρος της Ναυτιλιακής Λέσχης, ο Στέφανος Μίλεσης, πρόεδρος της Φιλολογικής Στέγης Πειραιώς, η Ευαγγελία Μπαφούνη, ιστορικός και διευθύντρια Πολιτισμού του δήμου Πειραιά, η Ελένη Κυραμαργιού, ιστορικός, ο Γιάννης Παλούμπης, ναύαρχος (ε.α.) και συγγραφέας, ο Σπύρος Τσαγκαράτος, αρχιτέκτονας πολεοδόμος, ο Λευτέρης Λαζάρου, σεφ, ο Μιχάλης Σκεντερίδης, οργανοκατασκευαστής, ο Δημήτρης Σταθακόπουλος, μελετητής του ρεμπέτικου τραγουδιού και ο Στέλιος Περπινιάδης, εγγονός του θρυλικού ρεμπέτη, ο Βασίλης Πισιμίσης, συγγραφέας, σε ένα μεγάλο αφιέρωμα για την πόλη του Πειραιά, μιλούν για την ιστορία του και μοιράζονται μαζί μας μνήμες, σκέψεις και όνειρα.\nΣε αυτή την πόλη άνθισε κυρίως την εποχή του Μεσοπολέμου το ρεμπέτικο.\nΟ Βασίλης Πισιμίσης, συγγραφέας.\nΟ Σπύρος Τσαγκαράτος, αρχιτέκτονας δρ πολεοδόμος.\nΟ Στέφανος Μίλεσης, πρόεδρος της Φιλολογικής Στέγης Πειραιώς.


ΑΣΧΗΜΟ ΞΕΚΙΝΗΜΑ ΓΙΑ ΜΑΡΣΕΙΓ ΚΑΙ ΠΡΟΒΛΗΜΑΤΙΣΜΟΣ ΓΙΑ ΤΗΝ ΣΥΝΕΧΕΙΑ - BETorNO?\nΑΣΧΗΜΟ ΞΕΚΙΝΗΜΑ ΓΙΑ ΜΑΡΣΕΙΓ ΚΑΙ ΠΡΟΒΛΗΜΑΤΙΣΜΟΣ ΓΙΑ ΤΗΝ ΣΥΝΕΧΕΙΑ\nΠροβληματισμένος με την έως τώρα πορεία της Μαρσέιγ στο γαλλικό πρωτάθλημα, εμφανίζεται ο Ντιντιέ Ντεσάμπ. Ο Γάλλος τεχνικός τόνισε πως περίμενε καλύτερη πορεία από την ομάδα του, ενώ τόνισε πως γνωρίζει τις ικανότητες της ομάδας του και υπογράμμισε πως περιμένει καλύτερη συνέχεια.\nΧαρακτηριστικά, ο Ντεσάμπ τόνισε: «Φέτος έχουμε μια πολύ δύσκολη σεζόν. Δεν έχουμε ξεκινήσει καλά, αλλά αυτό θα αλλάξει στη συνέχεια. Έχουμε μπροστά μας πολύ δύσκολα ματς και αυτό που κάνουμε είναι να κρατάμε μόνο τα λάθη από τα ματς που προηγήθηκαν και όχι την απογοήτευση από την απώλεια βαθμών. Γνωρίζω τις ικανότητες της ομάδας και αυτές είναι πολλές. Κάναμε ένα κακό ξεκίνημα, αλλά δεν είναι ικανό να μας στοιχίσει, εφόσον διορθώσουμε σύντομα τα λάθη μας»\nστις Σάββατο, Σεπτεμβρίου 10, 2011


Δε φοβάμαι τίποτα : CaptainBook.gr - Το πιο ενημερωμένο ηλεκτρονικό βιβλιοπωλείο.\nΣυγγραφέας: Νάνσυ Χατζή\nΟ φόβος είναι ένα από τα βασικά συναισθήματα του ανθρώπου. Τον έχουμε βιώσει όλοι και ίσως συνεχίζουμε να τον νιώθουμε.\nΤι γίνεται, όμως, όταν τα παιδιά μας φοβούνται;\nΣυνήθως τα παιδιά έχουν συνεχή φόβο που διατηρείται στη σκέψη τους, ακόμα και όταν δεν υπάρχει πραγματικός κίνδυνος. Τότε ο φόβος γίνεται φοβία και οδηγεί σε υπερβολικό άγχος, κάνοντας την καθημερινότητά τους δύσκολη.\nΤο παραμύθι "Δε φοβάμαι" τίποτα αντιμετωπίζει τους βασικούς φόβους των παιδιών με τρόπο απλό και κατανοητό. Η σοφή πριγκίπισσα Στέλλα ακούει τους φόβους των παιδιών για τον κακό λύκο, τους γιατρούς και τα εμβόλια, τη νύχτα, την πρώτη μέρα στο σχολείο, την καθαριότητα, την καταστροφή του πλανήτη και δίνει απαντήσεις.\nΣτο τέλος όλοι οι φόβοι έχουν καταρριφθεί και μπορούν όλα τα παιδιά να φωνάξουν "Δε φοβάμαι τίποτα".\n29χ21 εκ., 31 σελίδες\nΆλλα πρόσωπα: Ζωή Φράγκου (Εικονογράφος)\nISBN (10ψήφιο): 960-456-329-7\nΒάρος: 0.128 κιλά\nΗ Νάνσυ Χατζή γεννήθηκε στην Καστοριά το Δεκέμβριο του 1977. Σπούδασε Ελληνική Φιλολογία στο Αριστοτέλειο Πανεπιστήμιο Θεσσαλονίκης. Σήμερα ζει και διδάσκει στην Καστοριά. Η αγάπη της για τις παιδικές ιστορίες την έκανε να ξεκινήσει να γράφει από μικρή ηλικία. Το "Φύλακες άγγελοι" είναι το πρώτο βιβλίο που θέλησε να μοιραστεί σε μικρούς και μεγάλους.


blogolicious Editoriolista: ΠΡΩΤΟΤΥΠΗ ΚΑΙ ΓΛΥΚΙΑ ΙΔΕΑ ΜΑΖΙ! "ΓΙΝΕΤΑΙ"\nΑναρτήθηκε από blogolicious Editoriolista στις 1:09 π.μ.\nΗμερολογιο ενός μωρου 7 Μαρτίου 2013 - 1:22 π.μ.\nΕλα ρε φιλενάδα!! Δεν είναι φοβερα?! Πωπω τι μου τα θύμησες τώρα!! Αντε να περιμένω τωρα μέχρι το βράδυ!!\nblogolicious Editoriolista 8 Μαρτίου 2013 - 4:39 π.μ.\nΤελικά ποιός έκανε την αγγαρεία να στηθεί στην ουρά? Πλάκα, πλάκα και χτες Τσικνοπέμπτη πήγαμε στην κουνιάδα μου με πακετάκι Νανού. Φιλιά Βανούλα μου!\nMomma's daily life 7 Μαρτίου 2013 - 1:28 π.μ.\nεγω δεν τα εχω ξανακουσει\nαλλα εχουμε πει: δεν ειμαι και του γλυκου ιδιαιτερα!\nπαντως και του γλυκου να ημουν, να ξεσηκωθω απο το σπιτι μου για να παω τις συγκεκριμενες δυο ωρες να κατσω στην ουρα για ντονατς....σορρυ υπαρχουν και αλλου πορτοκαλιες...\nκαι αν δηλαδη δεν φτασουν τα ντονατς ή έχει περάσει το διωρο τι γίνεται;;; τρως πορτα και χωνευεις???\nΟΧΙ ΚΟΡΙΤΣΑΡΑ ΜΟΥ, ΑΡΝΟΥΜΑΙ!!!\nblogolicious Editoriolista 8 Μαρτίου 2013 - 4:40 π.μ.\nΜααααάχη! Να σου πω ότι η ουρά είναι ταχεία (άλλο πλεονέκτημα) και φτάνεις στο ταμείο πολύ σύντομα. Σε έπεισα? Πάντως ποσοστά δεν παίρνω..χα-χα. Φιλιά πολλά και εσύ!\n4 seasons 7 Μαρτίου 2013 - 2:26 π.μ.\nΓιάννα μου φυσικά κι έχω φάει, είναι ποτέ δυνατόν;\nΈχουμε κι εμείς στην περιοχή μας Νanou και γίνεται ακριβώς το ίδιο, ουρές παιδί μου ουρές. Μα είναι τόσο φθηνά και τόσο πεντανόστιμα που είναι λογικό να γίνεται χαμός!\nΚι είναι αλήθεια είναι ανοιχτά απο τις 17:30 έως τις 19:30\nblogolicious Editoriolista 8 Μαρτίου 2013 - 4:42 π.μ.\nΔιαιτολογίναααα? Εσύ? Νανού βούτα? Τι κάνεις εσύ και διατηρείς τέτοιο σώμα να μας δώσεις και εμάς την ντόνατ δίαιτα! Με γεια και οι αλλαγές. Φιλιά πολλα και καλό σκ!\nΜαργαρίτα και Νίκη 7 Μαρτίου 2013 - 3:08 π.μ.\nΤο παραδέχομαι είναι ωραία! Αλλά τα γλυκά donuts γιατί έφαγα και με τυρί και έψαχνα να το βρω. Δεν ξέρω αν είμαι τυχερή αλλά μια φορά είπα να πάω και δεν είχε κανέναν στην ουρά… Μπαίνω λοιπόν μέσα, παίρνω αυτά που ήθελα και κάνω να φύγω… και πίσω μου βλέπω μια τεράστια ουρά … Δόξα το θεό λέω, τη γλίτωσα!!!\nblogolicious Editoriolista 8 Μαρτίου 2013 - 4:44 π.μ.\nΝαι, ναι αλλά η ουρά όπως και να έχει είναι ταχεία. Μα όλα τα έχει αυτό το κατάστημα? Είμαι chocaholic μέχρι το κόκαλο και δεν θα θυσίαζα ένα σοκολατένιο ντόνατ με τίποτα για κάτι αλμυρό! Φιλιά (by the way ποια από τις δυό σας γράφει?)\nΜαργαρίτα 9 Μαρτίου 2013 - 11:59 π.μ.\nΤο προηγούμενο το έγραψε η Νίκη. Αυτό το γράφω εγώ(Μαργαρίτα):)\nΕμένα πάλι δεν μου άρεσαν ούτε τα γλυκά ούτε τα αλμυρά.\nΆκου τώρα τι κόλπο κρύβεται πίσω από το 2ωρο λειτουργίας της αλυσίδας.\nΌταν έχεις ανοιχτό το μαγαζί μόνο τόσο λίγο, τότε ανήκει σε μια κατηγορία που δεν θυμάμαι, ας πούμε εργαστήριο, και έτσι γλυτώνεις από άδειες πυροσβεστικής, κάτι φορολογικά και διάφορα άλλα που δεν θυμάμαι. Μπίζνες!!!!\nΚαι κάτι άλλο, έχεις δοκιμάσει αυτά: http://www.cinnabongreece.com/\nΘΑ ΠΑΘΕΙΣ ΤΗΝ ΠΛΑΚΑ ΣΟΥ!!! Αλλά ακριβά...\nblogolicious Editoriolista 11 Μαρτίου 2013 - 12:14 π.μ.\nΚαλημέρα! Πολύ ενδιαφέρον αυτό που λες. Και εμείς λέγαμε τι τρομερή ιδέα και προμοτάρει τόσο καλά ώστε να δημιουργεί traffic...τι μπορεί να κρύβεται... Οκ, πάω να δω το link που προτείνεις! Ευχαριστώ "Μαργαρίτα" (εμ, να σας ξεχωρίζουμε βρε κορίτσια)\nblogolicious Editoriolista 11 Μαρτίου 2013 - 12:16 π.μ.\nΓια αυτό δεν τα ήξερα...2-3 φορές έχω πάει Metro Mall (δεν με βγάζει συχνά ο δρόμος μου)\nCraftlandgr 7 Μαρτίου 2013 - 4:42 π.μ.\nτο ειδα κι εγω,ουρα ο κοσμος να περιμενει...δεν τα εχω δοκιμασει κ δεν θα κατσω στην ουρα,εχω δοκιαμσει αλλα ομως και ειναι κολαση τα ατιμα!!!\nblogolicious Editoriolista 8 Μαρτίου 2013 - 4:45 π.μ.\nΟκ, εσύ χάνεις! Εμείς στο παμε πάντως (θα τύχει να πέσουν στο δρόμο σου από μόνα τους, θα δείς και θα μας θυμηθείς). Φιλιά!\nUnknown 7 Μαρτίου 2013 - 5:11 π.μ.\nΚαι ξέρεις ποιο είναι το χειρότερο; Εκεί που έχεις μπει σε πρόγραμμα διατροφής, να ανοίγει ένα κοντά στο σπίτι σου. Μη σου τύχει!\nblogolicious Editoriolista 8 Μαρτίου 2013 - 4:46 π.μ.\nΆσε πίκραααα! Εμένα πες μου, που τα χω τσακίσει από προχτές (επίσκεψη να Τσικνήσουμε και εγώ πήγα με μια αγκαλιά ντόνατς). Καλό σκ να έχεις!\nDimitra•Counting SΜiLES 7 Μαρτίου 2013 - 6:06 π.μ.\nΆσε, έχω ανακαλύψει τα Νανου από τον Οκτώβρη, που ακόμα δεν είχαν ανοίξει σε κάθε γωνιά της Αττικής. Μονο στην περιοχή μου τώρα υπάρχουν 3 σε απόσταση 3 χλμ περίπου το καθένα και γίνεται πανικός. Ο τύπος ειναι μάγκας και με σούπερ μαρκετινική κίνηση έχει κάνει τον Ελληνάρα να στήνεται με τις ώρες για ντόνατς. Είναι όντως υπέροχα και γευστικά και οικονομικά αλλά πρώτα από όλα είναι πανέξυπνη ιδέα χωρίς λειτουργικό κόστος.\nblogolicious Editoriolista 8 Μαρτίου 2013 - 4:47 π.μ.\nΕίσαι δύναμη! Γιατί δεν μου τα πες και εμένα???Μόνο βιβλία θα θέλεις να μου δανείζεις? Φιλιά αγαπημένη και καλό σκ!\nΚάλη και Κατερίνα από Ανθομέλι 7 Μαρτίου 2013 - 11:21 μ.μ.\nMe too! Και πήγαινα στο φούρνο μας και το πλήρωνα διπλάσιο! Φιλιά κα Kathy μας\nXristina @ Dear e-diary 7 Μαρτίου 2013 - 11:39 μ.μ.\nΦυσικά και εχω φάει....\nμιαμ μιαμ είναι...\nblogolicious Editoriolista 8 Μαρτίου 2013 - 4:48 π.μ.\nΚαι εσύ βρούτε? Περίμενε να βγεις "Miss" και του χρόνου.....\nΑνώνυμος 8 Μαρτίου 2013 - 12:50 π.μ.\nΠολύ ενδιαφέρον... Να υποθέσω οτι είναι franchise? ακόμη ψάχνομαι...\nblogolicious Editoriolista 8 Μαρτίου 2013 - 4:50 π.μ.\nNαι είναι (μπορεί όχι όλα) και μάλιστα χτες (επειδή όπως είπα πήγα με μια αγκαλιά ντόνατς στην κουνιάδα μου και πιάσαμε το θέμα) μου είπε ο κουνιάδος μου (που το χε ακούσει αλλά δεν είχε δοκιμάσει) πως άκουσε πως θέλουν και 15.000 αέρα (ψέμα-αλήθεια , θα σε γελάσω)..Έχει σε εσάς, δεν το κοίταξα αυτό. Καλό σκ!\nΚάλη και Κατερίνα από Ανθομέλι 8 Μαρτίου 2013 - 1:52 π.μ.\nGianna mou ta exo dokimasei kai ontos eina pentanostima (vevaios vevaios allos perimene stin seira, oxi ego,xixi). Xoris polles famfares, apla, nostima kai oikonomika. Opos ta les einai, den thelei kopo alla tropo! Sorry gia ta greenglish alla kolise to koumpi tis allagis glossas. Filia. Callie by Anthomeli\nblogolicious Editoriolista 8 Μαρτίου 2013 - 4:51 π.μ.\nΚαι εσύ? Και εσύ? Και εσύ? Μα τι έγινε, τέτοια ανταπόκριση! Καλο σκ κα Callie μας!\nMy Lovable Baby (by Daeira mommy) 8 Μαρτίου 2013 - 2:43 π.μ.\nΜε έπεισες! Αν τύχω μπροστά σε αυτό το μαγαζί ΚΑΙ ΔΕΝ ΟΥΡΑ, θα αγοράσω να δοκιμάσω. Ειδάλλως, forget it!\n* ΚΑΙ ΔΕΝ ΕΧΕΙ ΟΥΡΑ\nblogolicious Editoriolista 8 Μαρτίου 2013 - 4:53 π.μ.\nΧα-χα, ε αφού επιχειρηματόγησα πλήρως καταρίπτω και το πρόσχημα της ¨ουράς" με το ότι είναι ταχείας (η ουρά). Θα πας? Αν είναι να σου φέρω την επόμενη φορά. Φιλιά Άσπα (άσε εμάς της λιχούδες να τα τρώμε αυτά) και καλό σκ!


Ρενέ Λακόστ: Έτσι σημάδεψε το τένις και το στυλ | Andro\nΜε πρώτο τον ίδιο τον Λακόστ, η φίρμα επένδυσε σε αυτούς που αργότερα περιγράφηκαν ως «πρεσβευτές της μάρκας», δηλαδή σε όλους όσοι με τις νίκες τους στα κορτ, αλλά και το απαράμιλλο στυλ τους, επέλεξαν να φορέσουν το «κροκοδειλάκι». Photo: Wikipedia.com\nΑντίθετα απ’ ό,τι θα περίμενε κανείς, ο Ρενέ Λακόστ δεν ήταν γεννημένος για πρωταθλητισμό. Η φύση δεν τον είχε προικίσει με εξαιρετικά σωματικά προσόντα ούτε η τεχνική του υποδήλωνε κάποιο σπάνιο ταλέντο. Στην πραγματικότητα, ο Λακόστ δεν είχε πιάσει ποτέ ρακέτα στα χέρια του ως τα δεκαπέντε του χρόνια. Ήταν, τότε, το 1919, που σε ένα ταξίδι με τον πατέρα του στην Αγγλία θα γνώριζε το άθλημα που τον συγκίνησε και με το οποίο θα συνέδεε ολόκληρη τη ζωή του.\nΓόνος μεγαλοαστικής οικογένειας του Παρισιού, ο νεαρός Ρενέ προοριζόταν για μία λαμπρή ακαδημαϊκή καριέρα ή έστω για μια επιτυχημένη σταδιοδρομία στις επιχειρήσεις, δίπλα στον πατέρα του, διευθυντή μιας από τις μεγαλύτερες βιομηχανίες αυτοκινήτων της εποχής. Η απόφασή του να ασχοληθεί αποκλειστικά με το τένις δεν μπορούσε παρά να προκαλέσει σοκ στον συντηρητικό πατέρα του, ο οποίος τελικά πείστηκε να δώσει τη συγκατάθεσή του με έναν όρο: ο Ρενέ θα γινόταν παγκόσμιος πρωταθλητής μέσα στα επόμενα πέντε χρόνια!\nΟ πατέρας του πείστηκε να δώσει τη συγκατάθεσή του να ασχοληθεί με το τένις υπό τον όρο ότι ο Ρενέ θα γινόταν παγκόσμιος πρωταθλητής μέσα στα επόμενα πέντε χρόνια! Tweet\nΗ ευλάβεια με την οποία αντιμετώπιζε το ίδιο το άθλημα, διαβάζοντας και παρατηρώντας οτιδήποτε είχε σχέση με αυτό, η σκληρή προπόνηση, η αφοσίωση, η πειθαρχία, αλλά και η «στρατηγική» ικανότητα και ευφυΐα του στο παιχνίδι αποτέλεσαν για τον ίδιο τα συγκριτικά πλεονεκτήματα με τα οποία υπερκάλυπτε την έλλειψη των τεχνικών χαρισμάτων που διέθεταν οι αντίπαλοί του. Άλλωστε, κρατούσε σημειωματάριο με όλα τα ειδικά χαρακτηριστικά και τα αδύνατα σημεία οποιουδήποτε είχε να αντιμετωπίσει. Οι νίκες διαδέχονταν η μια την άλλη και ήδη από τις αρχές τις δεκαετίας του ’20 είχε καταφέρει να προσελκύσει το ενδιαφέρον των φιλάθλων και του Τύπου.\nΜε τον Otto Froitzheim, στο Βερολίνο, το 1929.\nΗ αναγνώριση από τους αντιπάλους του δεν άργησε να έρθει. Το 1923 κλήθηκε στην ομάδα που εκπροσωπούσε τη Γαλλία στο διάσημο Davis Cup, στην άλλη πλευρά του Ατλαντικού, αποτελώντας το τέταρτο μέλος μιας παρέας που λίγο αργότερα θα αποκαλούνταν και «επίσημα» ως οι «Τέσσερις Σωματοφύλακες». (Από τότε και μέχρι τις αρχές της δεκαετίας του ’30 θα κατακτούσε τα πάντα: δύο φορές το Wimbledon και το U.S. Open, τρεις φορές το French Open, ανάμεσα στους δέκα καλύτερους του κόσμου για έξι συνεχόμενα χρόνια, νούμερο ένα τις χρονιές 1926-1927).\nΔιαβάστε ακόμα: Αυτό είναι τo πιο κομψό καπέλο του κόσμου. Απαλό, αέρινο, ασύγκριτο, cult.\nΌπως έλεγε ο ίδιος ο Ρενέ Λακόστ, η ένταξή του στην ομάδα τένις της Γαλλίας, το 1923, σηματοδότησε και την αρχή μιας ακλόνητης φιλίας με τους Jean Borotra, Henri Cochet και Jacques Brugnon, τρεις από τους σπουδαιότερους τενίστες της εποχής. Πιστός στην ιδέα της ευγενούς άμιλλας και του σεβασμού του αντιπάλου, έγινε στα μάτια των δημοσιογράφων ο τέταρτος «Σωματοφύλακας». Στην ιστορία του τένις δεν έμεινε μόνο η θριαμβευτική νίκη τους στο Cup Davis το 1927, αλλά και η εν γένει παρουσία τους στα κορτ, που προς τιμήν της δικής του συμβολής ονομάστηκε «Γενιά Λακόστ».\n«Το πνεύμα Λακόστ»\nΑυτό που είχε καταφέρει ο Λακόστ στους αγωνιστικούς χώρους σε τόσο μικρή ηλικία αποτελούσε θαύμα από μόνο του. Ωστόσο, αυτό που τελικά τον ξεχώρισε ήταν όλα όσα κόμισε στο άθλημα, αλλά και στο στυλ τού άντρα που αγαπάει τα σπορ. Καθ’ όλη τη διάρκεια της ενεργού παρουσίας του στα κορτ, δούλευε πυρετωδώς πάνω σε ιδέες που θα διευκόλυναν την προπόνηση και την αγωνιστική δράση ενός επίδοξου πρωταθλητή.\nΑπό τους περισσότερους ειδικούς κατοχυρώνεται σε αυτόν η επινόηση και η κατασκευή του μηχανήματος που εκτοξεύει αυτόματα και διαδοχικά μπαλάκια του τένις και επιτρέπει την προπόνηση χωρίς την παρουσία παρτενέρ. Ο Λακόστ εισήγαγε και τη νέα, εύχρηστη ρακέτα από χάλυβα, που αντικαθιστούσε τη μέχρι τότε ξύλινη. Η πραγματική επανάσταση, ωστόσο, ήταν το λευκό, κοντομάνικο πουκάμισο, φτιαγμένο από ελαφρύ πλεκτό ύφασμα, που βοηθούσε στην αποβολή της υγρασίας λόγω της θερμότητας και το οποίο ο ίδιος φορούσε κατά τη διάρκεια του U.S. Open του 1927 – όπου και κέρδισε πανηγυρικά. Για το ύφασμα αυτό, που επέτρεπε στο σώμα να αναπνέει, είχε υποχρεωθεί να ταξιδέψει μέχρι το Λονδίνο και να συμβουλευτεί τους περίφημους Αγγλοσάξονες ράφτες.\nΔιαβάστε ακόμα: Πώς κρατιέται σε φόρμα ο κορυφαίος παίκτης στην ιστορία του τένις στην Ελλάδα, Κωνσταντίνος Οικονομίδης\nΟ Rene Lacoste σε διαφήμιση του L12.12. shirt, ένα από τα πιο αναγνωρίσιμα προϊόντα της παγκόσμιας μόδας.\nΠίσω στο Παρίσι, ο Λακόστ ήταν αποφασισμένος να εφαρμόσει το σχέδιο που είχε στο μυαλό του. Απευθύνθηκε στον Andre Gillier, ιδιοκτήτη της τότε μεγαλύτερης και παλαιότερης γαλλικής knitwear βιοτεχνίας και τον έπεισε για την παραγωγή μιας σειράς από λευκά πουκάμισα με σήμα το «κροκοδειλάκι». Τον Ιούνιο του 1933, η εταιρεία «La Chemise Lacoste» ήταν πραγματικότητα. Σε αυτό το πρώτο petit piquet μπλουζάκι δόθηκε ο κωδικός αριθμός «1212» και έκτοτε αποτελεί ένα από τα πιο αναγνωρίσιμα προϊόντα της παγκόσμιας μόδας.\nΗ επιθυμία του Λακόστ ήταν τα «πουκάμισά» του να ντύνουν τους αθλητές του τένις, του γκολφ και της ιστιοπλοΐας, αφού θεωρούσε πως το πνεύμα αυτών των σπορ ταυτιζόταν με τις δικές του αξίες. Tweet\nΣτην πραγματικότητα, ήταν η πρώτη φορά που ένα ρούχο στολιζόταν σε εμφανές σημείο με το brand της εταιρείας που το παρήγαγε. Το σλόγκαν που συνόδευε το λανσάρισμά του ήταν απλό και εύγλωττο: «Το πνεύμα Lacoste».\nΗ εταιρεία «La Chemise Lacoste», με την οποία ο ιδρυτής της θα έγραφε ιστορία και στο στυλ, έγινε πραγματικότητα τον Ιούνιο του 1933.\nΜε πρώτο τον ίδιο τον Λακόστ, η φίρμα επένδυσε σε αυτούς που αργότερα περιγράφηκαν ως «πρεσβευτές της μάρκας», δηλαδή σε όλους όσοι με τις νίκες τους στα κορτ, αλλά και το απαράμιλλο στυλ τους επέλεξαν να φορέσουν το «κροκοδειλάκι».\nΕπιθυμία του Λακόστ ήταν τα «πουκάμισά» του να ντύνουν τους αθλητές του τένις, του γκολφ και της ιστιοπλοΐας, αφού θεωρούσε πως το πνεύμα αυτών των σπορ ταυτιζόταν με τις δικές του αξίες. Κάπως έτσι, μέσα σε μερικά χρόνια, η υπογραφή του έφτασε να εκφράζει μια «εκδημοκρατισμένη πολυτέλεια» την οποία μπορούσαν να μοιραστούν όλοι. Η ιδέα του, άλλωστε, να «κλέψει» από το πόλο, το κατεξοχήν αριστοκρατικό άθλημα, τη φόρμα της στολής και να την προσαρμόσει στις ανάγκες του τένις επιβεβαιώνει με τον πιο χαρακτηριστικό τρόπο το περιεχόμενο της φιλοσοφίας του.\nΗ εταιρεία εφάρμοσε μια στρατηγική συνεργασιών με ικανότατους εταίρους και εξειδικευμένους σχεδιαστές που μοιράζονταν τις ίδιες αξίες με τον ιδρυτή της. Η πραγματική έκρηξη της φίρμας έγινε, όμως, μετά το 1951, όταν εξαπλώθηκε και έξω από τα σύνορα της Γαλλίας. Η Lacoste ήταν πλέον ο εφευρέτης του sportswear, που έβρισκε μιμητές σε όλη την Ευρώπη. Σύντομα το «tennis white» εγκαταλείφθηκε ως αποκλειστικό σχέδιο και προστέθηκε μια σειρά από έντονα χρώματα που όρισαν το νέο στυλ. Ειδικά στην Αμερική της δεκαετίας του ’70, το μπλουζάκι της Lacoste έγινε αναπόσπαστο κομμάτι της preppy γκαρνταρόμπας της νέας επιχειρηματικής ελίτ.\nΟ Μπερνάρ Λακόστ, ο γιος του Ρενέ και διευθύνων σύμβουλος της εταιρείας από το 1964 έως το 2005, έχει πει ότι η ιστορία της Lacoste μπορεί να χωριστεί σε τρεις περιόδους: «Από τη γέννησή της έως τις αρχές του ’60, πρόκειται για μια μάρκα πουκαμίσων. Ανάμεσα στο 1960 και το 1990, για μια μάρκα ρούχων. Από εκεί και ύστερα είναι η έκφραση ενός τρόπου ζωής».\nΟ Ρενέ Λακόστ μαζί με τους Ανρί Κοσέτ (στη φωτογραφία), Ζακ Μπρουνόν, Ζαν Μποροτρά και Ανρί Κοσέτ, άφησαν εποχή ως «οι τέσσερις σωματοφύλακες του γαλλικού τένις».\nΣε αυτό το σχεδόν αδιαμφισβήτητο γεγονός έχει συντελέσει κυρίως η προσήλωση στην αυθεντικότητα, δεδομένου ότι η παραγωγή καθενός από τα διάσημα μπλουζάκια «1212» τηρείται ευλαβικά, μια ιεροτελεστία στην κατασκευή τους, δεκαετίες τώρα. Εφαρμόζοντας ένα ιδιότυπο savoir-faire, η εταιρεία, μέσω των συνεργατών της, θα προμηθευτεί (αποκλειστικά από Pima cotton) βαμβακερά υφάσματα από την Αίγυπτο, τις Η.Π.Α. και το Περού, από τα οποία θα χρειαστούν 75 κιλά για κάθε κιλό επεξεργασμένου τελικού προϊόντος. Οι 65 χρωματικές αποχρώσεις του περνούν από ένα τελευταίο «χημικό μπάνιο», ώστε να διατηρούν αψεγάδιαστη την ποιότητα και την ανθεκτικότητά τους στο χρόνο, ενώ τα σεντεφένια κουμπιά συμπληρώνουν μια εκλεπτυσμένη εκδοχή της πολυτέλειας.\nΓια τους επιγόνους του «1212», η ταυτότητα αυτού του προϊόντος είναι μοναδική και δεν επιδέχεται συγκρίσεις: Είναι το αρχετυπικό «πουκάμισο Lacoste», όχι ένα πόλο μπλουζάκι: συμβολίζει το συνδυασμό της αστικής κουλτούρας με τον αθλητισμό, έχει χαρακτήρα οικουμενικό και απευθύνεται σε όλους, παραμένοντας το ίδιο χρήσιμο για τους ανθρώπους που αγαπούν τα σπορ, αφού σχεδιάστηκε από έναν σαν αυτούς.\nΔιαβάστε ακόμα: Ο Πιρς Μπρόσναν παραδίδει μαθήματα στυλ\nLacoste Rene ρούχων σχεδιαστής τένις


Υπό την αιγίδα της ΚΕΔΕ το Συνέδριο «Μετάβαση στη Δημοκρατία» στον Δήμο Φυλής - Ενυπόγραφα\nΥπό την αιγίδα της ΚΕΔΕ το Συνέδριο «Μετάβαση στη Δημοκρατία» στον Δήμο Φυλής\nΕΝΥΠΟΓΡΑΦΑ, Τρίτη 5 Σεπτεμβρίου 2017 - 17:14 0 3 min read\nΣτην αναγκαιότητα της ανάδειξης της ιστορικής αξίας του Δήμου Φυλής για την ουσιαστική συμβολή του στην εδραίωση της Δημοκρατίας, αναφέρθηκε ο πρόεδρος της ΚΕΔΕ, Γιώργος Πατούλης, κατά τη διάρκεια συνέντευξης Τύπου που πραγματοποιήθηκε σήμερα, Τρίτη 5 Σεπτεμβρίου, με αφορμή το Διεθνές Συνέδριο με τίτλο «Μετάβαση στη Δημοκρατία» που θα πραγματοποιηθεί στον Δήμο Φυλής τη Δευτέρα 11 Σεπτεμβρίου και τελεί υπό την αιγίδα της ΚΕΔΕ.\nΣτο Συνέδριο θα συμμετάσχουν εγνωσμένου κύρους καθηγητές και άλλες προσωπικότητες από διάφορες χώρες του κόσμου και διοργανώνεται σε συνεργασία του Δήμου Φυλής με τον Ευρωπαϊκό Οργανισμό Δημοσίου Δικαίου (European Public Law Organization-EPLO).\nΟι εργασίες του Συνεδρίου που θα πραγματοποιηθεί στο δημαρχείο «Νικόλαος Λιάκος» στη Δημοτική Ενότητα Φυλής θα ξεκινήσουν στις 2:30 μ.μ.\nΚατά τη διάρκεια της συνέντευξης Τύπου, ο πρόεδρος της Κεντρικής Ένωσης Δήμων Ελλάδος σημείωσε χαρακτηριστικά: «Μαζί με την Αθήνα η Φυλή πρωτοστάτησε στη γέννηση της Δημοκρατίας. Πρόκειται για ένα ιστορικό γεγονός το οποίο, όχι μόνο πρέπει να αναδειχθεί, αλλά είναι αναγκαίο να αξιοποιηθεί. Θα εργαστούμε όλοι μαζί προκειμένου ο Δήμος Φυλής να μπορέσει τα επόμενα χρόνια να καθιερωθεί, όχι μόνο ως μια περιοχή που δέχεται τα απορρίμματα όλης της Αττικής, αλλά ως ένας σημαντικός ιστορικός χώρος, όπου ενισχύθηκαν οι αξίες της Δημοκρατίας και της ελευθερίας».\nΣτη συνέχεια ο κ. Γ. Πατούλης υπογράμμισε ότι είναι σημαντικό στις μέρες μας να υλοποιούνται τέτοιου είδους πρωτοβουλίες, καθώς όλο και συχνότερα η πολιτεία «ξεχνά» την αρχή της εγγύτητας και την ανάγκη οι τοπικές κοινωνίες να αποφασίζουν για το μέλλον τους.\n«Η Δημοκρατία γεννήθηκε στην Αθήνα. Θα πρέπει όλοι μαζί να εργαστούμε προκειμένου οι βασικές αρχές του δημοκρατικού πολιτεύματος να αποτελέσουν τους κεντρικούς άξονες που θα καθιερώσουν και πάλι την Αθήνα και γενικότερα την Αττική ως ένα σύγχρονο λίκνο της Δημοκρατίας», τόνισε.\nΟ δήμαρχος Φυλής, Χρήστος Παππούς, κατά τη διάρκεια της συνέντευξης Τύπου αναφέρθηκε στους στόχους του Συνεδρίου και υπογράμμισε ότι «βασικό κίνητρο για τη διοργάνωση του Συνεδρίου στον Δήμο Φυλής είναι η ιστορική σημασία της περιοχής και η συμβολή της στην εδραίωση της Δημοκρατίας στην Αρχαία Αθήνα».\n«Η διοργάνωση του Συνεδρίου αποτελεί μια ιστορική ευκαιρία για τον Δήμο μας προκειμένου να αναδείξουμε το φρούριο του Θρασύβουλου, το οποίο είχε πρωταγωνιστικό ρόλο στην κατάλυση της Τυραννίας και τη στερέωση της Δημοκρατίας στην Αρχαία Αθήνα. Θα εργαστούμε προκειμένου η περιοχή μας να αποτελέσει τουριστικό πόλο σε αρχαιολογικό και περιβαλλοντικό επίπεδο» υπογράμμισε ο δήμαρχος Φυλής.\nΟ αντιδήμαρχος Τουρισμού Σπύρος Πρέμπος συμπλήρωσε ότι «το Συνέδριο της 11ης Σεπτεμβρίου μπορεί να δημιουργήσει τις προϋποθέσεις για να μπουν οι βάσεις για την τουριστική ανάπτυξη της περιοχής».\nΤέλος ο δημοσιογράφος Γ. Πολίτης, ο οποίος συντόνισε τη συζήτηση, αναφέρθηκε στην ιστορική αξία της περιοχής και υπογράμμισε ότι το Συνέδριο θα αποτελέσει την κορύφωση των εκδηλώσεων που πραγματοποιεί ο Ευρωπαϊκός Οργανισμός Δημοσίου Δικαίου (EPLO) στο πλαίσιο της 10ης επετείου από την ίδρυσή του.\nΟμιλητές στο Συνέδριο είναι ο Έλληνας πρεσβευτής Emeritus, Κάρολος Γάδης, και διακεκριμένοι καθηγητές ξένων Πανεπιστημίων, οι οποίοι θα αναλύσουν διάφορα θέματα γύρω από τον θεσμό της Δημοκρατίας, ενώ θα παρουσιαστούν και οι εμπειρίες κρατών που παρουσιάζουν ιδιαίτερο ενδιαφέρον.\nTags #Γιώργος Πατούλης #Δήμος Φυλής #ΚΕΔΕ #Συνέδριο «Μετάβαση στη Δημοκρατία» #Συνέντευξη Τύπου #Φυλή\nΕγκρίθηκαν οι όροι ανάπλασης - δόμησης στο πάρκο «Στ. Κώτσης»\nΣυνάντηση δημάρχου Αμαρουσίου με τους δ/ντές των Γυμνασίων & Λυκείων της πόλης


Στο καμπιονάτο η Έμπολι - BORO από την ΑΝΝΑ ΔΡΟΥΖΑ - boro.gr\nΑρχική / More / Αθλητικά / Στο καμπιονάτο η Έμπολι\nΣτο καμπιονάτο η Έμπολι\nΗ Έμπολι πήρε το δεύτερο απευθείας εισιτήριο ανόδου στο καμπιονάτο από την Β’ Ιταλίας, καθώς στο πλαίσιο της τελευταίας (42η) αγωνιστικής, νίκησε 2-0 την Πεσκάρα και πήρε την 2η θέση, ακολουθώντας την 1η Παλέρμο…\nΜπάρι (4-1 εντός την Νοβάρα), Κροτόνε (0-0 στο Παλέρμο) και Σπέτσια (0-0 εκτός με την Λατίνα) πήραν εισιτήριο στα πλέι οφ ανόδου, καθώς μπήκαν στην 8άδα, ενώ έμειναν εκτός Σιένα (έχασε 2-0 στο Βάρεζε) και Β. Λαντσιάνο (έμεινε στο 0-0 με την Τσιταντέλα). Στην 3η θέση είναι η Λατίνα, την 4η πήρε η Τσεζένα και έμεινε στην 5η η Μόντενα, μετά το μεταξύ τους 0-0…\nΗ Τσιταντέλα με τον βαθμό εξασφάλισε την παραμονή της, καθώς, αν και ισοβάθμησε με την Βαρέζε, στα μεταξύ τους ματς ήταν καλύτερη και έτσι υπερέχει από την αντίπαλο της. Αυτό σημαίνει πως Βαρέζε και Νοβάρα που πήραν την 18η και την 19η θέση θα παίξουν μπαράζ παραμονής.\nΕίχαν υποβιβαστεί Πάντοβα, Ρετζίνα και Γιούβε Στάμπια, καθώς πήραν τις τρεις τελευταίες θέσεις…\nΑναλυτικά την τελευταία αγωνιστική στην Β’ Ιταλίας έχουμε:\nΓιούβε Στάμπια-Κάρπι 0-2\nΒ. Λαντσιάνο-Τσιταντέλα 0-0


The Final Four: Η «μονομαχία» που άφησε άφωνη τη Φουρέιρα - Βίντεο - 03.11.2019, Sputnik Ελλάδα\nO 16χρονος Παναγιώτης Μπραϊκίδης έβαλε δύσκολα στους κριτές του «Final Four», το βράδυ της Κυριακής (3/11), με την ιδιαίτερη εμφάνισή του και προκάλεσε τον... 03.11.2019, Sputnik Ελλάδα\nfinal four, ελένη φουρέιρα, media, τηλεόραση\n© YouTube / ANT1 TVΗ Ελένη Φουρέιρα στο «Final Four», 3 Νοεμβρίου 2019\n© YouTube / ANT1 TV\nΜια ιδιαίτερη τηλεοπτική στιγμή ζήσαμε, το βράδυ της Κυριακής (3/11), όταν ο 16χρονος Παναγιώτης Μπραϊκίδης ανέβηκε στη σκηνή του «Final Four» και άφησε άφωνη την Ελένη Φουρέιρα.\nΟ Παναγιώτης Μπραϊκίδης ερμήνευσε το «Creep» των Radiohead.\nΗ Ελένη Φουρέιρα είπε στον νεαρό: «Αυτό πάει να πει ότι ένας άνθρωπος γεννιέται με ταλέντο». Από την πλευρά του, ο Μιχάλης Κουϊνέλης ανέφερε ότι δεν πρόλαβε να διαχειριστεί την ερμηνεία του. Στη συνέχεια, ο Μιχάλης Χατζηγιάννης τόνισε ότι ο 16χρονος τραγούδησε «με τη χαρά της ζωής».\nΦυσικά, ο παίκτης απέσπασε τρία «ναι» και συνέχισε στη δεύτερη φάση.\nΗ δύσκολη «μονομαχία»\nΟ 16χρονος προκάλεσε τον Γιάννη Λάφη και έτσι ο δεύτερος τραγούδησε το «Superstition» του Stevie Wonder, ενώ ο πρώτος το «Seven Nation Army» των White Stripes.\nΗ Ελένη Φουρέιρα εντυπωσιάστηκε και σηκώθηκε από την καρέκλα της για να φύγει επειδή δεν ήθελε να μάθει το αποτέλεσμα της αμφίρροπης «μονομαχίας».\nΈτσι, ο Παναγιώτης Μπραϊκίδης επικράτησε με 55% έναντι 45% του Γιάννη Λάφη και πήρε τη θέση του.


ianastasis: Γιατί πληρώνουμε χρυσή τη βαλίτσα στο αεροπλάνο;\nΜάθετε αναλυτικά όλη την αλήθεια\nΗ πρακτική των αεροπορικών εταιρειών είναι παγιωμένη εδώ και κάποια χρόνια: μας ενημερώνουν πως περισσότερες βαλίτσες στο check-in σημαίνει περισσότερο βάρος στο αεροσκάφος, άρα περισσότερα καύσιμα, συν κόστος διαχείρισης και μεταφοράς εντός του αεροδρομίου, συνεπώς όποιος θέλει να τσεκάρει βαλίτσα θα πρέπει να πληρώσει από 20 έως και 48 ευρώ επιπλέον στο εισιτήριό του.\nΌμως, σύμφωνα με έρευνα που διενήργησε ο ειδησεογραφικός οργανισμός «Detroit Free Press», το κόστος για τις εταιρείες ανά κάθε βαλίτσα είναι λιγότερο από δύο δολάρια.\nΩστόσο, το 1,5€ είναι η μισή αλήθεια. Σύμφωνα με τις αναλύσεις και τα στοιχεία που ανέφεραν οι χρήστες του εξειδικευμένου αεροπορικού φόρουμ FlyerTalk, το κόστος αυτό δεν συμπεριλαμβάνει τις αμοιβές των ανθρώπων που διαχειρίζονται τις αποσκευές ή τα χρήματα που δίνουν στις εταιρείες handling που αναλαμβάνουν αυτήν την υπηρεσία. Αλλά και πάλι, η απόσταση από το 1,5€ έως τα 30€ είναι πολύ μεγάλη.\nΕίναι γεγονός, ότι η πολιτική χρέωσης των αποσκευών έχει ικανοποιήσει πολύ κόσμο. Κυρίως αυτούς που πετούν σε ολιγοήμερα ταξίδια για επαγγελματικούς λόγους και δεν χρειάζονται βαλίτσα, όπως και όσους θέλουν να πετούν φθηνά και βρίσκουν φθηνότερα εισιτήρια. Κατά έναν τρόπο, όσοι πληρώνουν ακριβά τη βαλίτσα χρηματοδοτούν εκείνους που πετούν μόνο με τη χειραποσκευή τους.\nΤο όφελος φαίνεται να επεκτείνεται τελικά σε όλους.\nΌσο ο κόσμος αποθαρρύνεται να πετάει με βαλίτσες στο αμπάρι, τόσο βάρος εξοικονομείται στα αεροσκάφη, άρα τόση περισσότερη οικονομία κάνουν οι εταιρείες, μέρος της οποίας επιστρέφει στους επιβάτες με τη μορφή οικονομικότερων εισιτηρίων. Όφελος για όλους; Όχι ακριβώς. Μείωση των τσεκαρισμένων αποσκευών σημαίνει λιγότερες θέσεις εργασίας για τους handlers, το προσωπικό στο check-in κ.λπ.\nΑπό την πλευρά των εταιρειών, η ξεχωριστή χρέωση της βαλίτσας αποδείχτηκε εξαιρετική κίνηση. Οι πελάτες το δέχτηκαν χωρίς διαμαρτυρία και εκείνες κερδίζουν, είτε πληρώσει ο ταξιδιώτης (άρα εισπράττουν μετρητά), είτε όχι (άρα κάνουν οικονομία σε καύσιμα και προσωπικό).


Kuroyukihime – Figure making tutorial | GreekOtakuTeam\nKuroyukihime – Figure making tutorial\nΆλλη η αίσθηση να συναρμολογείς και να βάφεις την αγαπημένη σου φιγούρα με τα ίδια σου τα χέρια. Όμως, ποια είναι τα βήματα που πρέπει να ακολουθήσεις, τα εργαλεία που θα χρειαστείς, οι δεξιότητες που πρέπει να έχεις ή να αποκτήσεις; Ο Πάνος μας προσφέρει το αναλυτικότατο tutorial του για την Kuroyukihime (Accel World), δείχνοντας μας βήμα-βήμα, σε 5 στάδια, την συναρμολόγηση και ολοκλήρωση της φιγούρας της αγαπημένης χαρακτήρα του Accel World!\nΑς τον αφήσουμε να μας εξηγήσει, όμως ο ίδιος…\nΠρίν από 10 χρόνια περίπου είχα την πρώτη μου επαφή με τον υπέροχο κόσμο των manga-anime. Ήταν έρωτας με την πρώτη ματιά. Σύντομα έμαθα ότι υπάρχουν και μινιατούρες…για μένα ήταν το σημείο χωρίς επιστροφή στο highway to Otakuness!\nΠαρήγγειλα, λοιπόν, μερικές PVC φιγούρες (προ κρίσης εποχές γαρ…) αλλά ήθελα κι άλλες….πολλές ακόμα! Πληροφορήθηκα την ύπαρξη των garage kits, οι οποίες προέρχονται από αντιγραφή των πρωτότυπων Γιαπωνέζικων φιγούρων. Είναι σε μορφή κιτ, κομμάτια δηλαδή από ρητίνη τα οποία συναρμολογούνται και βάφονται. Από μικρός είχα μια αγάπη στα συναρμολογούμενα μοντέλα οπότε ενθουσιάστηκα, καθώς τα garage kits (η αλλιώς GK φιγούρες) δίνουν την ευκαιρία να αποκτήσει κανείς και σπάνιες μινιατούρες που δεν κυκλοφορούν πια σε PVC και μπορεί κάποιος να τις βρει μόνο στο Ebay, συνήθως αρκετά υπερτιμημένες.\nΑφού παρέλαβα τα πρώτα κιτ (τι, μία μόνο;!), έψαξα στο You Tube για πώς φτιάχνονται τέτοια κιτ. Είχα μικρή εμπειρία σε πλαστικά τανκς και αεροπλανάκια αλλά σύντομα κατάλαβα ότι τα κιτ ρητίνης είναι αρκετά διαφορετική υπόθεση. Όταν είδα και τον εξοπλισμό που είχαν οι γνώστες του είδους απογοητεύτηκα. Πανάκριβοι αερογράφοι και πινέλα, εξωτικός εξοπλισμός όπως ταχυτροχοί και απαγωγοί αέρα και βέβαια, χρόνια εμπειρίας.\nΤο αποτέλεσμα ήταν να μαζεύουν σκόνη τα κιτ μου στο πατάρι για χρόνια, μέχρι να μου «κατέβει» η φαεινή ότι και οι μέντορες του είδους από κάπου άρχισαν και αυτοί και δεν μπορεί, θα υπάρχει τρόπος να ασχοληθεί κανείς χωρίς να χρειάζεται να ξοδέψει μια περιουσία για εργαλεία. Αυτός είναι ίσως και ο σκοπός αυτού του tutorial, να παρουσιάσει οικονομικούς τρόπους και μέσα με τα οποία μπορεί και ένας αρχάριος να φτάσει σε ένα ικανοποιητικό αποτέλεσμα. Σε καμία περίπτωση δεν θεωρούμαι έμπειρος του είδους και ο εξοπλισμός που διαθέτω είναι ένας αερογράφος των 25 ευρώ με ένα φτηνό κομπρεσέρ αέρα. Τα πινέλα που χρησιμοποιώ είναι συνθετικά μετρίου κόστους με ένα μόνο «ακριβό» των 15 ευρώ από φυσική τρίχα για λεπτομέρειες. Όταν άρχισα την ενασχόληση μου η μοναδική εμπειρία που είχα ήταν 3-4 πλαστικά μοντέλα και κάποιες fantasy φιγούρες, καμία γνώση σχετικά με κιτ ρητίνης. Τελικά, είναι αυτό το χόμπυ για τον καθένα; Θα απαντούσα όχι, είναι για αυτούς που έχουν αγάπη για αυτό, δεν είναι τόσο θέμα ταλέντου.\nΤελειώνοντας την εισαγωγή θα αναφέρω επίσης ότι ένας ακόμα παράγοντας απογοήτευσης ήταν ότι το πρώτο μου κιτ ήταν ένας εφιάλτης καθώς βιάστηκα να παραγγείλω από ένα Ταυλανδέζικο site χωρίς να το ψάξω στο ίντερνετ σχετικά με εμπειρίες ανθρώπων που είχαν αγοράσει από εκεί. Το κίτ ήταν απαράδεκτο, άθλια ποιότητα ρητίνης και χύτευσης και γεμάτο τρύπες και φυσαλίδες και σημεία που η λεπτομέρεια δεν είχε αποτυπωθεί κλπ κλπ. Χρειάστηκαν 4 μήνες και πάρα (μα πάρα!) πολυς κόπος και χρόνος για να κοσμήσει η Ryomoy Shimei τη βιτρίνα μου. Οπότε ας προσέχουμε να αγοράζουμε από αξιόπιστα sites!\nΕδώ, θα ήθελα να ευχαριστήσω θερμά όλα τα παιδιά της Greek Otaku Team που μου δίνουν την ευκαιρία να μοιραστώ το χόμπυ μου (η καλυτέρα την…ψύχωσή μου) μέσα από τις σελίδες του site τους. Ο ενθουσιασμός, το μεράκι και η αγάπη τους για την Ιαπωνική κουλτούρα που όλοι αγαπάμε είναι παράδειγμα προς μίμηση. Τους εύχομαι κάθε επιτυχία!\nΜέσα από τις σελίδες αυτού του tutorial, λοιπόν, θα δούμε βήμα προς βήμα πώς μπορούμε να φτάσουμε από το κουτί…\nΣε μια ολοκληρωμένη φιγούρα.\nΠρώτη μας δουλειά είναι να βγάλουμε τα περιεχόμενα του κουτιού, τα οποία στην συγκεκριμένη περίπτωση είναι συσκευασμένα άριστα σε πολλά μικρά σακουλάκια. Βλέπουμε ότι υπάρχει επιπλέον προστασία στα λεπτεπίλεπτα κομμάτια, σημάδι επαγγελματισμού για μένα.\nΕδώ είναι καλό να επενδύσουμε κάποιο χρόνο, ώστε να παραβάλουμε προσεκτικά τι υπάρχει στην φωτογραφική λίστα με τα κομμάτια που πρέπει να υπάρχουν στο κουτί, με τι παραλάβαμε. Στην ατυχή περίπτωση (σπάνια σε αξιόπιστες επιχειρήσεις) που κάποιο κομμάτι λείπει ή είναι κατεστραμμένο, πρέπει να επικοινωνήσουμε με τον αποστολέα και να ζητήσουμε αντικατάσταση.\nΑν όλα είναι εντάξει, εγώ προσωπικά κρατάω κάποια από τα σακουλάκια του κιτ και τοποθετώ ομοειδή κομμάτια στο καθένα, πχ όλα τα μέρη του σώματος στο ένα, όλα τα κομμάτια των μαλλιών στο άλλο κλπ. Αυτό θα βοηθήσει ιδιαίτερα αργότερα όταν φτάσω στο στάδιο του βαψίματος. Βλέπουμε ότι δεν υπάρχει αναλυτικό φυλλάδιο οδηγιών συναρμολόγησης, κάτι σύνηθες σε κιτ ρητίνης δυστυχώς αν και, όταν ακόμα υπάρχουν, είναι ελλιπή κάποιες φορές. Έτσι χρειάζεται να επενδύσουμε κάποιο χρόνο να καταλάβουμε πού πάει το κάθε τι.\nΕπιφάνεια κοπής (για να μη μας καταριέται η μάνα ή η σύζυγος ή τα έπιπλά μας)\nΓυαλόχαρτα 400 και 600 βαθμών\nΜια παλιά οδοντόβουρτσα για απομάκρυνση της σκόνης\nΧάρακας (κατά προτίμηση μεταλλικός, αυτόν της φωτο τον έκλεψα από την κόρη μου)\nΜικρή πένσα για επίπεδο κόψιμο\nΤσιμπίδα για πολύ μικρά κομμάτια\nΤρυπανάκι με διάφορα μεγέθη τρυπανιών\nΜε εξαίρεση τα 3 τελευταία εργαλεία που τα προμηθευόμαστε από καταστήματα μοντελισμού, όλα τα βρίσκουμε στο χρωματοπωλείο της γειτονιάς μας. Κανένα δεν έχει ιδιαίτερο κόστος. Με αυτό το οικονομικό «οπλοστάσιο» θα προχωρήσουμε στο επόμενο στάδιο, αυτό του καθαρίσματος της φιγούρας.\nΣε αντίθεση με τα πλαστικά μοντέλα που φτιάχνονται σε πανάκριβα μεταλλικά καλούπια σχεδιασμένα με τη βοήθεια υπολογιστών κλπ, στα κιτ ρητίνης όλα γίνονται με το χέρι ή με λίγα μηχανήματα σε καλούπια από σκληρό λάστιχο. Οπότε δεν μπορούμε να περιμένουμε την τέλεια εφαρμογή στα κομμάτια.\nΕπιπλέον, σε κάθε κομμάτι υπάρχουν ακόμα απομεινάρια από τους αγωγούς εισόδου της ρητίνης και εξόδου του αέρα, υπερυψωμένες γραμμές εκεί όπου ενώνονται τα δύο μισά του καλουπιού κλπ. Πριν από το βάψιμο όλα αυτά πρέπει να απομακρυνθούν, πάμε να δούμε πώς!\nΜέρος 2ο – Καθάρισμα, στοκάρισμα και άλλες διορθώσεις


Σασμός spoiler: Η Θοδώρα αρραβωνιάζεται τον Γιώργη - Newsblog.gr\nΣασμός spoiler: Η Θοδώρα αρραβωνιάζεται τον Γιώργη\nΣασμός spoiler: Οι ετοιμασίες έχουν ξεκινήσει. Η Θοδώρα επιστρέφει στον Γιώργη και παντρεύεται στη σειρά Σασμός, ύστερα από σαράντα κύματα. Το ειδύλλιο ανάμεσα σε εκείνη και τον Πετρή έχει σβήσει. Η εμμονή της, όμως, ποτέ.\nΠαρόλο που τον χωρίζει, εκείνος τη διεκδικεί ξανά έντονα. Η Θοδώρα γυρίζει πίσω, μετά τον καυγά της με τον Πέτρο και αποφασίζει να κάνει το επόμενο βήμα. Τον γνωρίζει στους γονείς της, με τους πρώτους αρραβώνες να ξεκινούν.\nΣυγκεντρώνονται όλοι για φαγητό και οι γονείς της Θοδώρας κάνουν τις ερωτήσεις που τους απασχολούν. Μαθαίνουν για τις επιχειρήσεις του Γιώργη και για όλα όσα θα δώσει στην κόρη τους, κατά τη διάρκεια του γάμου.\nΜπορεί η Θοδώρα μας να παντρεύεται, μέσα της, όμως, βράζει στη σειρά Σασμός. Ο Πέτρος συνεχίζει τη ζωή του, έχοντας ξεγράψει εντελώς την πρώην σύντροφό του. Μία νέα γυναίκα θα εμφανιστεί στη ζωή του και θα τον αλλάξει ολοκληρωτικά.\nΌπως δήλωση η Δανάη Παππά στο Happy Day, αισθάνεται πολύ όμορφα που υπάρχει αυτή η εναλλαγή συναισθημάτων στον ρόλο της. Όσο για αυτά που ακολουθούν στη συνέχεια; Η πρωταγωνίστρια ανέφερε πως διαβάζοντας το σενάριο, αισθάνεται και η ίδια έκπληκτη κάθε φορά.\nΗ σκηνή του δείπνου είναι μοναδική. Ο Μανώλης εντυπωσιάζει τον Γιώργη με τις γνώσεις του, με τον ίδιο να ζητάει να συνεργαστούν κάποια στιγμή, μελλοντικά. Όλα αλλάζουν στη ζωή και των δύο.\nΠόσο θα αντέξει ο Γιώργης στο πλευρό της Θοδώρας και πόσο θα κρατήσει το πείσμα της για τον Πετρή;\nΣασμός Spoiler: Η Θοδώρα ετοιμάζει εκδίκηση στην Σεμίνα\nNEWS28 λεπτά ago\nNEWS18 ώρες ago\nNEWS20 ώρες ago\nNEWS22 ώρες ago


ΠΕΡΙΕΡΓΑ #Tags: Μάντσεστερ, μπύρα\n6 Σεπτεμβρίου 2019 | 11:23\nTην «ακριβότερη μπύρα του κόσμου» πούλησε ξενοδοχείο του Μάντσεστερ σε Αυστραλό δημοσιογράφο, χρεώνοντάς του 55.000 λίρες (61.324 ευρώ) το μπουκάλι!\nΑν έμεινε άφωνος ο Ισπανός τουρίστας που πλήρωσε 591 ευρώ για έξι μερίδες καλαμαράκια σε εστιατόριο της Μυκόνου τι να πει κι ο Πίτερ Λάλορ, που λίγο έλειψε να πάθει εγκεφαλικό όταν έμαθε πόσο του στοίχισε ένα μπουκάλι μπύρας;\nΗ μπύρα μάρκας Deuchars IPA κανονικά κόστιζε πεντέμιση λίρες, αλλά όταν πλήρωσε ο Αυστραλός δημοσιογράφος το λογαριασμό στη σερβιτόρα του ξενοδοχείου Malmaison φαίνεται ότι κάτι πήγε στραβά, όπως ανέφερε ο ίδιος σε αναρτήσεις του στο Twitter: «Δεν είχα μαζί μου τα γυαλιά οράσεως όταν μου έφερε το λογαριασμό για τη μπύρα κι όταν η σερβιτόρα αντιμετώπισε κάποιο πρόβλημα με την ταμειακή μηχανή δεν έδωσα και πολλή σημασία. Της είπα ότι δεν ήθελα απόδειξη κι έφυγε. Απλά είχα ένα περίεργο συναίσθημα, “πόσο πλήρωσα γι’ αυτήν τη μπύρα;”. Το τσέκαρε, έβαλε το χέρι στο στόμα της, άρχισε να γελάει και αρνήθηκε να μου πει, λέγοντας μόνον ότι έγινε ένα λάθος και θα το διορθώσει. Συνέχισε να γελάει και της είπα να διορθώσει αμέσως το πρόβλημα. Εκείνη έτρεξε στο διευθυντή, που προσπάθησε να διευθετήσει το θέμα και μου είπε ότι θα επικοινωνήσει μαζί μου για να ενημερώσει».\nΑλλά ενημέρωση δεν υπήρξε κι ο Αυστραλός δημοσιογράφος έμαθε τελικά μετά από τηλεφώνημα που δέχθηκε από τη γυναίκα του ότι το ξενοδοχείο είχε χρεώσει την μπύρα 55.300 λίρες -ποσό που αφαιρέθηκε από τον λογαριασμό της πιστωτικής του κάρτας! Ο δημοσιογράφος λέει ότι του προκαλεί κατάπληξη το γεγονός ότι η εκταμίευση τέτοιου ποσού από το λογαριασμό του, έγινε χωρίς ιδιαίτερους ελέγχους. Μετά την ανάρτηση των tweets για το συμβάν το ξενοδοχείο επικοινώνησε με τον Λάλορ και υποσχέθηκε ότι θα λύσει το θέμα το συντομότερο δυνατόν. Ο ίδιος πάντως χαριτολογώντας λέει, «φαίνεται ότι αγόρασα την πιο ακριβή μπύρα στον κόσμο. Καλή ήταν, αλλά όχι τόσο πολύ». Η πιο ακριβή μπύρα στη Βρετανία, η Speedway Stout της The Craft Beer Co στοιχίζει 22,5 λίρες όπως αναφέρουν βρετανικά ΜΜΕ.


Μπελάδες για τον ηθοποιό\nΟ Χριστόφορος Παπακαλιάτης έπεσε θύμα χάκερ. Λίγο πριν τη δυναμική του επιστροφή στην μικρή οθόνη απέκτησε μπελάδες.\nΟ καταξιωμένος ηθοποιός, σκηνοθέτης και σεναριογράφος ανακοίνωσε στο facebook πως η σελίδα του στο instagram έχει χακαριστεί και δεν είναι υπεύθυνος για ότι δημοσιευτεί εκεί ενώ αποκάλυψε πως απευθύνθηκε στη Δίωξη Ηλεκτρονικού Εγκλήματος.\n«Ο λογαριασμός μου στο Instagram έχει παραβιαστεί & το περιεχόμενο που πιθανόν να δημοσιευθεί δεν προέρχεται από εμένα. Την υπόθεση χειρίζεται η Δίωξη Ηλεκτρονικού Εγκλήματος», έγραψε σε ποστ του στο facebook.


Εκλογές 2019: Υποψήφιος με την Ενωση Κεντρώων ο Κωνσταντίνος Κατσίκης — ΣΚΑΪ (www.skai.gr)\nΔημοσίευση: 12/06/2019 - 17:08 Τελευταία ενημέρωση: 12/06/2019 - 17:08\nΥποψήφιος με την Ένωση Κεντρώων κατέρχεται στις επερχόμενες εθνικές εκλογές, ο πρώην βουλευτής των ΑΝΕΛ, Κωνσταντίνος Κατσίκης.\nΟ κ. Κατσίκης συναντήθηκε την Τετάρτξη με τον πρόεδρο του κόμματος, Βασίλη Λεβέντη. Επειτα από τη συνάντηση των δύο ανδρών, αποφασίστηκε η συμμετοχή του κ. Κατσίκη στο ψηφοδέλτιο της 'Ενωσης Κεντρώων στην εκλογική περιφέρεια Ανατολικής Αττικής.\nΚατά τη συζήτηση θίχτηκαν πολλά ζητήματα, σημειώθηκε σύγκλιση απόψεων και αποφασίστηκε ο κ. Κατσίκης να διαθέσει όλες του τις δυνάμεις για να επιτευχθεί επιτυχές εκλογικό αποτέλεσμα στις 7 Ιουλίου, όπως αναφέρεται σε ανακοίνωση του κόμματος.\nTags: εκλογές, 7η Ιουλίου, ΕΚΕ, πρόωρες εκλογές


Action Camera GoPro Hero7 White | Public\nAction Camera GoPro Hero7 White reviews\naction cameras | Κωδικός Προϊόντος: #1327784\nΚαλωσόρισε την νέα GoPro Hero7 White, της εταιρείας που καθιέρωσε τον όρο action camera! Είναι μικροσκοπική και εντελώς αδιάβροχη, ώστε να μπορείς να την παίρνεις παντού μαζί. Με δυνατότητα καταγραφής Full HD βίντεο στα 60fps και λήψης εικόνας με ανάλυση 10 MP αποτελεί τον τέλειο συνεργάτη σε κάθε περιπέτεια σου, απαθανατώντας την κάθε σου στιγμή. Παράλληλα, μπορεί να μετατρέπει τις περιπέτειές σου σε QuikStories απευθείας στο smartphone σου, αλλά σου επιτρέπει και να τις ανεβάσεις απευθείας στο Instagram Story σου!\nΜε την νέα Hero7 White μπορείς να καταγράφεις από απλές καθημερινές στιγμές έως και άκρως περιπετειώδεις μοναδικές εμπειρίες, με τον πιο απλό, δημιουργικό και απολαυστικό τρόπο!\nΑνάλυση Βίντεο: 1080p / 60fps\nΜάθε τα πάντα ...\nQuikStories: Μοιράσου τα πάντα, γρήγορα και εύκολα...!\nΤράβηξε το βίντεό σου, και στη συνέχεια απλώς... χαλάρωσε! Η GoPro Hero7 White σου παρουσιάζει τα QuikStories, μια λειτουργία που κάνει τη δουλειά σου για εσένα καθώς μεταφέρει αυτόματα τις λήψεις σου στο smartphone σου μέσω της δωρεάν εφαρμογής GoPro, κι έπειτα τις μετατρέπει σε μοναδικά βίντεο, όλα αυτόματα! Τα επεξεργάζεται προσθέτοντας εφέ όπως slow motion μέσω έξυπνων αλγορίθμων, κι έπειτα αφήνει στην κρίση σου το πως θα τα μοιραστείς!\n...απευθείας και στο Instagram!\nΤι και αν κάνεις κατάδυση, ορειβασία η σκί; Τώρα με την νέα Hero7 White, μπορείς να μοιραστείς με τους φίλους σου απευθείας όλες αυτές τις αγαπημένες σου στιγμές, που δεν θα μπορούσες να απαθανατίσεις με το κινητό σου, ανεβάζοντας τες στο Instagram Story σου, μέσω της GoPro εφαρμογής. Είναι τόσο απλό!\nΓρήγορη και πανίσχυρη λειτουργία φωτογράφησης!\nΜε τη GoPro Hero7 White μπορείς να τραβάς φωτογραφίες υψηλής ποιότητας 10 Megapixel. Ακόμα, χρησιμοποιώντας τη λειτουργία Photo Burst μπορείς να επιτύχεις ταχύτητα 15 καρέ ανά δευτερόλεπτο ώστε να είναι σίγουρο ότι δεν θα χάσεις ούτε μια στιγμή!\nΝέοι ορίζοντες, με επαγγελματική ποιότητα video!\nΜε τη νέα GoPro Hero7 White, μπορείς να απαθανατίσεις τις αγαπημένες σου στιγμές, καταγράφοντας υψηλής ποιότητας βίντεο, με Full HD ανάλυση 1080p /60fps , ενώ μπορείς να τραβήξεις βίντεο χρησιμοποιώντας και τη λειτουργία time lapse, με την οποία η μηχανή μπορεί να πραγματοποιεί λήψεις αυτόματα σε προκαθορισμένα χρονικά διαστήματα και με προκαθορισμένη συχνότητα.\nΣυμβατή με όλα τα GoPro αξεσουάρ!\nΕίσαι στο βυθό της θάλασσας ή στην κορυφή ενός βουνού και θες να απαθανατίσεις αυτή τη μοναδική στιγμή και να τη μοιραστείς με τους φίλους σου; Κανένα πρόβλημα! Η νέα κάμερα Hero7 White είναι συμβατή με όλα τα διαθέσιμα αξεσουάρ της GoPro, ώστε να επιλέξεις αυτό που σου ταιριάζει καλύτερα και αυτό που θα σε βοηθήσει να κρατήσεις για πάντα "ζωντανή" αυτή τη στιγμή!\nΗ συσκευασία περιλαμβάνει την GoPro Hero7 White, built-in επαναφορτιζόμενη μπαταρία, frame, ένα curved adhesive mount και ένα flat adhesive mount,mounting buckle και καλώδιο USB-C.\nΠεριγραφή προϊόντος Action Camera GoPro Hero7 White\nΟι κριτικές για το ACTION CAM GOPRO HERO7 WHITE συλλέγονται από την reevoo\nΑποτελέσματα 8.8 από 10 Βασισμένο σε 413 αξιολογήσεις


Ιωνικός Νίκαιας: Αίτημα για συμμετοχή στο BCL! | sportime.gr\n#Tags: • Basketball Champions League• Ιωνικός Νίκαιας BC\nΜαντώ Καψάλη\tClock Date and time that the article is published or last modified\t 15/06/2021 14:55\nΟ Ιωνικός Νίκαιας θέλει να επιστρέψει στην Ευρώπη μετά από 37 χρόνια κι αυτό δείχνει το όραμα των ανθρώπων της ιστορικής ομάδας.\nΟ Ιωνικός Νίκαιας δεν επέστρεψε απλώς αλλά έχει βάλει πλώρη για ψηλότερα μέσα από μικρούς στόχους που θέλει να κατακτά. Όπως αναφέρουν οι τελευταίες πληροφορίες, η ομάδα της Νίκαιας έστειλε αίτημα για συμμετοχή στα προκριματικά του BCL!\nΠρόκειται για μια πολύ σημαντική εξέλιξη και το βέβαιο είναι ότι για να κάνουν το αίτημα οι άνθρωποι της ομάδας, σίγουρα έχουν συνυπολογίσει όλα τα δεδομένα. Ο Ιωνικός πέρα από την επιστροφή και την καθιέρωση στη μεγάλη κατηγορία, έχει πετύχει και κάτι άλλο: Να είναι μια νοικοκυρεμένη ομάδα, που δε χρωστάει σε κανέναν κι αποτελεί ελκυστικό προορισμό. Μη ξεχνάμε άλλωστε ότι ήταν η πρώτη ΚΑΕ που έστειλε στον ΕΣΑΚΕ συμπληρωμένο το φάκελο για την αδειοδότηση ενόψει της Basket League της νέας περιόδου.\nΣτη Νίκαια υπολόγισαν ότι το project που έχουν μπορεί να λειτουργήσει ακόμα καλύτερα αν οι νεαροί/εξελίξιμοι παίκτες έχουν επιπλέον αγώνες κι εμπειρίες από ευρωπαϊκή συμμετοχή. Δε γνωρίζουμε ακόμα αν θα γίνει αποδεκτό το αίτημα από το BCL αλλά από πλευράς Ιωνικού δεν έγινε για να… γίνει. Είναι πανέτοιμοι, έχουν υπολογίσει τα πάντα, έχουν λύσει όλα τα πιθανά ζητήματα που μπορεί να προκύψουν και περιμένουν.\nΘα πρέπει να υπενθυμίσουμε ότι ο Ιωνικός έχει δύο συμμετοχές στο Κύπελλο Κόρατς (1979-80 με την ελβετική Νιόν και 1984-85 με την ισραηλινή Χάποελ Τελ Αβίβ) με συνολικό απολογισμό μία νίκη και τρεις ήττες.\nΘα είχε συμμετάσχει και νωρίτερα στο Κόρατς, όταν την περίοδο 1977-78 κατέλαβε την 5η θέση της τελικής βαθμολογίας. Φστόσο τιμωρήθηκε από την Ε.Ο.Κ. με αφαίρεση βαθμών λόγω επεισοδίων με αποτέλεσμα να πάρει τη θέση του το Μαρούσι.\nΠρόκειται ασφαλώς για μια ιστορική επιστροφή του Ιωνικού που πιστώνεται στον Βαγγέλη Τσάπα και τους συνεργάτες του που έχουν πλάνο κι όραμα για την ομάδα. Που διαθέτει ιστορία και ισχυρό brand name.\n« Γαλλία-Γερμανία με ενισχυμένες αποδόσεις και ειδικά στοιχήματα\nSuper League 1: Θέλει επιστροφή φιλάθλων στα γήπεδα! »


Λεβέντης: Θα συνεχίσουν την προκλητικότητα οι Τούρκοι - tromaktiko\nΛεβέντης: Θα συνεχίσουν την προκλητικότητα οι Τούρκοι\n26 Μαρτίου 2019 17:31\n«Τέτοιες ενέργειες θα συνεχιστούν από την πλευρά της Άγκυρας» δήλωσε σε συνέντευξή του στο OPEN TV ο πρόεδρος της Ένωσης Κεντρώων, Βασίλης Λεβέντης.\nΑυτό τόνισε ο Βασίλης Λεβέντης με αφορμή την παρενόχληση του ελικοπτέρου που μετέφερε τον πρωθυπουργό στο Αγαθονήσι από τουρκικά στρατιωτικά αεροσκάφη και ζήτησε από την κυβέρνηση «να ενισχυθούν οι ένοπλες δυνάμεις μας με δικομματικό τρόπο και με την παρουσία εισαγγελέα να γίνουν κάποιες παραγγελίες σε F35 και φρεγάτες του πολεμικού ναυτικού».\nΟ κ. Λεβέντης σημείωσε επίσης πως «δυστυχώς, κάποιοι ανόητοι με δηλώσεις τους δίνουν λαβή στην Άγκυρα η οποία δηλώνει ότι της ανήκει το Αιγαίο και πολλά από τα νησιά μας».\nΣτην συνέχεια ο πρόεδρος της Ένωσης Κεντρώων αναφέρθηκε στη Συμφωνία των Πρεσπών λέγοντας πως «ο κ. Τσίπρας προχώρησε σε μια απόφαση που βρίσκεται απέναντι στα εθνικά συμφέροντα» και προσέθεσε πως «ο πρωθυπουργός, ο κ. Τραμπ και η κ. Μέρκελ γνώριζαν ότι η Συμφωνία των Πρεσπών εξυπηρετεί άλλα συμφέροντα και η πλειοψηφία του ελληνικού λαού δεν την αποδέχεται».\nΣυγκεκριμένα ο κ. Λεβέντης ανέφερε ότι «όλοι γνωρίζουν ότι παραβιάστηκε η θέληση του ελληνικού λαού και μια τέτοια Συμφωνία δεν μπορεί να σταθεί και θα ακυρωθεί στην πράξη». Επανέλαβε δε ότι «η Ένωση Κεντρώων ζητά να διενεργηθεί δημοψήφισμα και να αποφασίσει ο ελληνικός λαός για τη Συμφωνία των Πρεσπών».\nΠαράλληλα ο κ. Λεβέντης άσκησε κριτική και στη Νέα Δημοκρατία τονίζοντας πως «το κόμμα της αξιωματικής αντιπολίτευσης μιλάει μόνο για γλώσσα και ταυτότητα και αφήνει στην άκρη το όνομα της Μακεδονίας το οποίο παραχώρησε ένας αριστερός Πρωθυπουργός».\nΤέλος αναφερόμενος στα κόκκινα δάνεια, ο κ. Λεβέντης δήλωσε ότι «μπορεί το θέμα αυτό να αποτελέσει και την αφορμή για να οδηγηθεί η χώρα σε εκλογές νωρίτερα από τον Οκτώβριο” και για τις δημοσκοπήσεις πως δεν απηχούν την πραγματικότητα και πως γίνονται κατά παραγγελία.\nΜετακίνηση εργαζομένων: Η νέα βεβαίωση από ΕΡΓΑΝΗ . Τι αλλάζει ;\nΕπιστρεπτέα Προκαταβολή: «Ψαλίδι» στους δικαιούχους του 6ου κύκλου – Πότε ανοίγει ο 7ος


123456,ο κωδικός ...στα απόρρητα αρχεία της τουρκικής αστυνομίας!Έκαναν...πάρτυ οι χάκερς! - OnAlert.gr\n123456,ο κωδικός ...στα απόρρητα αρχεία της τουρκικής αστυνομίας!Έκαναν...πάρτυ οι χάκερς!\nΜια ομάδα hackers οι "RedHack" έχουν κάνει άνω κάτω τη τουρκική αστυνομία ,όχι μόνο επειδή “μπήκαν” στους υπόλογιστές της,αλλά επειδή αποκάλυψαν το κωδικό που είχαν στα απόρρητα αρχεία τους.Ποιος ήταν; 123456!!!\nΟι RedHack είχε κατεβάσει τα αρχεία της αστυνομίας που περιείχαν πληροφορίες συμβουλές από πολίτες «πληροφοριοδότες» περί ύποπτων δραστηριοτήτων άλλων πολιτών και τις δημοσίευσαν στο δικτυακό τόπο www.kizilhack.org.\n"Ένας από τους κωδικούς που απαιτούνται για την πρόσβαση στα απόρρητα έγγραφα ήταν 123456" δήλωσε μέλος των RedHack . «Το ερώτημα είναι, πόσο σοβαρή μπορεί να είναι μια αστυνομική δύναμη όταν αποθηκεύει αρχεία με μυστικό κωδικό πρόσβασης, όπως 123456”;


Αγνώριστος Παναθηναϊκός, με άγνωστο μέλλον… - Αρθρογραφίες - Κώστας Μιαούλης | sport-fm.gr: ΣΠΟΡ FM 94.6\nΑγνώριστος Παναθηναϊκός, με άγνωστο μέλλον…\nΟ Κώστας Μιαούλης γράφει για τον Παναθηναϊκό, μετά την ήττα που ήρθε απόλυτα φυσιολογικά με βάση την εικόνα του ματς στο Αγρίνιο και θεωρεί πως το αβέβαιο αύριο κάνει ακόμα δυσχερέστερη την κατάσταση.\nΤελευταία ενημέρωση 23/09/2017, 23:16\nΌποιος διαθέτει στοιχειώδη λογική, κατανοεί πως το πρόβλημα απόψε για τον Παναθηναϊκό δεν είναι η ήττα. Με βάση την εικόνα του ματς και βέβαια, με δεδομένο πως στην κατηγορία αυτή, όποιος βάλει το πρώτο συνήθως κερδίζει, αποτελεί και τη φυσιολογική εξέλιξη. Όταν στην εκκίνηση του β' μέρους οι «πράσινοι» πήγαν να ανοίξουν τον ρυθμό, το ματς έγινε ροντέο. Εκεί, ο Παναιτωλικός, με τους ικανότατους χειριστές της μπάλας και τους διεμβολιστές που διαθέτει, ασφαλώς ήταν ο πιθανότερος να βάλει το δεύτερο και να καθαρίσει το ματς. Σε μια φάση που ο Ρότσα περνάει τρεις παίκτες του Παναθηναϊκού σαν… σταματημένους.\nΤο «τριφύλλι» τούτη τη στιγμή υποφέρει παντού αγωνιστικά. Έχει σημειώσει μόλις δύο τέρματα σε πέντε παιχνίδια, ενώ και η άμυνά του έχει σοβαρά προβλήματα. Στη μεσαία γραμμή διαθέτει κάποια ισορροπία, όμως φαίνεται πως ανασταλτικά δεν βοηθάει και αυτή όσο χρειάζεται. Όταν, για παράδειγμα, ο Ρόσα κάνει ό,τι θέλει τον Χίλιεμαρκ στη φάση του πρώτου γκολ και ο Σιλά δεν έχει ακολουθήσει καν τον Μάζουρεκ κι αυτή είναι η πρώτη φάση του αντιπάλου και γίνεται γκολ είναι απολύτως λογικό να πέφτει η ψυχολογία της ομάδας.\nΌταν τίποτε δεν σου πηγαίνει καλά και χάνεις τον έναν παίκτη μετά τον άλλον, όλα πάνε περίπατο. Τα πλάνα του προπονητή, όση διάθεση και αν έχουν οι ποδοσφαιριστές, είναι πιο δύσκολο να εφαρμοστούν, όταν πολλοί ποδοσφαιριστές έχουν έρθει την τελευταία στιγμή, ψάχνουν χημεία και όλα τα παιχνίδια, στα κρίσιμα σημεία τους πάνε στραβά. Αυτά θα ήταν καταστροφικά και για μια ομάδα που θα πορευόταν ομαλά διοικητικά. Φανταστείτε πόσο πιο δύσκολο γίνεται και πόσο τρομακτικό διαμορφώνεται το σκηνικό, όταν αυτήν τη στιγμή ο σύλλογος διέρχεται μια περίοδο μη ομαλή.\nΟ Μαρίνος Ουζουνίδης είπε να αφήσουμε στην άκρη αυτά που συμβαίνουν. Με όλο τον σεβασμό στον κόουτς του Παναθηναϊκού, κανένας παίκτης σε ατομικό επίπεδο και καμία ομάδα συνολικά δεν μπορεί να μείνει ανεπηρέαστη. Αν το σκηνικό της αβεβαιότητας επιδεινωθεί και στη συνέχεια υπάρξουν και άλλης φύσης προβλήματα, τότε το μόνο βέβαιο είναι η αγωνιστική απαξίωση. Οι παίκτες ως μονάδες είναι μοιραίο να φαίνονται οι χειρότεροι.\nΟι ίδιοι βρίσκονται σε μια ομάδα που αυτή τη στιγμή έχει τεράστια διοικητικά προβλήματα ή μάλλον έχει επί της ουσίας κενό εξουσίας και έναν προπονητή που καλείται να κρατήσει ισορροπίες τρόμου. Με όλα αυτά που αναμένεται να ακολουθήσουν τις επόμενες εβδομάδες, η κατάσταση μπορεί να γίνει εξαιρετικά δυσάρεστη. Μετά τα δύο συνεχόμενα μέσα με ΠΑΣ και Λάρισα, ακολουθεί πρόγραμμα ανηφόρα. Μέσα σε όλα αυτά βάλτε πως στον Λουτσιάνο που ουσιαστικά γυρίζει από Μάρτη και μετά, ήρθε να τραυματιστεί σήμερα και ο Τσάβες.\nΘα ήταν άδικο να μην γράψω και μερικές κουβέντες για τον Παναιτωλικό. Η ομάδα του Μάκη Χάβου είχε δείξει πως είναι ικανή να κάνει ζημιές και στο α’ μέρος του αγώνα με την ΑΕΚ και σε μεγάλο διάστημα του αγώνα με τον ΠΑΟΚ και στη Νέα Σμύρνη με τον Πανιώνιο. Μετά από ένα δύσκολο στην αρχή πρόγραμμα, οι γρήγοροι ακραίοι του Παναιτωλικού σήμερα βρήκαν τον Παναθηναϊκό μπόσικο και τον έτρεξαν όσο δεν πάει. Ο Μάζουρεκ πολύ άρτιος τεχνικά, ο Κλέσιο με τις γνωστές δυνατότητες που ξέρουμε, αλλά σπουδαίο ματς έκανε ο Φάρλεϊ Ρόσα. Οι Αγρινιώτες θα είναι εξαιρετικά δύσκολοι αντίπαλοι στην έδρα τους φέτος, αλλά θα κάνουν μεγάλες ζημιές και εκτός έδρας.\nΥΓ: Κλείνοντας το κείμενο, ενημερώνομαι και για τα όσα είπε ο Μαρίνος Ουζουνίδης, που τόνισε πως δεν προχωράει έτσι αυτή η κατάσταση. Να του πει κανείς πως έχει άδικο; Δε νομίζω. Αν είχε παραιτηθεί ήδη θα ήταν το λογικότερο. Όμως, πλέον, είναι πιθανό να του περνάει από το μυαλό για μην πληρώσει και για όσα δεν φταίει.


ΤΕΡΑΤΟΖΩΑΚΙΑ ΣΤΟ ΞΕΝΟΔΟΧΕΙΟ ΓΙΑ ΤΕΡΑΤΑ - SHORT ΓΙΑ ΤΗ ΝΕΑ ΤΑΙΝΙΑ ΤΗΣ ΣΕΙΡΑΣ ΞΕΝΟΔΟΧΕΙΟ ΓΙΑ ΤΕΡΑΤΑ - Eimaimama.gr\nΤΕΡΑΤΟΖΩΑΚΙΑ ΣΤΟ ΞΕΝΟΔΟΧΕΙΟ ΓΙΑ ΤΕΡΑΤΑ – SHORT ΓΙΑ ΤΗ ΝΕΑ ΤΑΙΝΙΑ ΤΗΣ ΣΕΙΡΑΣ ΞΕΝΟΔΟΧΕΙΟ ΓΙΑ ΤΕΡΑΤΑ\nΜΕ ΑΦΟΡΜΗ ΤΗΝ ΗΜΕΡΑ ΤΩΝ ΚΑΤΟΙΚΙΔΙΩΝ, Η\nSONY PICTURES ANIMATION ΛΑΝΣΑΡΕΙ ΤΑ ‘ΤΕΡΑΤΟΖΩΑΚΙΑ,’\nΕΝΑ SHORT FILM ΤΗΣ ΤΑΙΝΙΑΣ ΞΕΝΟΔΟΧΕΙΟ ΓΙΑ ΤΕΡΑΤΑ\nΣτα Τερατοζωάκια, ο αξιαγάπητος τερατοκούταβος του Ντρακ, Κατρουλής, έχει περισσότερη ενέργεια από ποτέ και το μόνο που θέλει είναι παρέα για να παίξει με την μπάλα του! Καθώς ο Ντρακ είναι πολύ απασχολημένος με τα καθηκοντά του στο ξενοδοχείο, αποφασίζει να βρει ένα τερατοζωάκι να κάνει παρέα στον μεγάλο τριχωτό του φίλο. Το σχέδιο του Ντρακ πάει πολύ στραβά όταν μετά από κάποιους άτυχους συνδυασμούς, ο Κατρουλής επιλέγει την πιο αταίριαστη παρέα.\nΜε παραγωγό το δημιουργό του franchise «ΞΕΝΟΔΟΧΕΙΟ ΓΙΑ ΤΕΡΑΤΑ» Genndy Tartakovsky και την Michelle Murdocca, σε σκηνοθεσία Jennifer Kluska & Derek Drymon,σενάριο Jennifer Kluska και παραγωγή Christian Roedel, τα «ΤΕΡΑΤΟΖΩΑΚΙΑ» κυκλοφόρησαν για να γιορτάσουν την Ημέρα Των Ζώων.\n«Τι θα γινόταν αν η παρέα του Ντρακ είχε κάποιο κατοικίδιο; Είμαστε πολύ ενθουσιασμένοι που ξαναμπαίνουμε στον κόσμο του «ΞΕΝΟΔΟΧΕΙΟΥ ΓΙΑ ΤΕΡΑΤΑ», αυτή τη φορά για να ανακαλύψουμε όλες τις διασκεδαστικές και αξιαγάπητες ανατροπές που φέρνει ένα κατοικίδιο, μέσα από τα μάτια των τεράτων.” είπαν οι σκηνοθέτες του Τερατοζωάκια Jennifer Kluska και Derek Drymon. “ Τι μπορεί να συμβεί όταν το golden retriever σου είναι ψηλό όσο 5 ουρανοξύστες; Ή όταν το chihuahua σου βγάζει φλόγες; Το να μπορέσουμε να συστήσουμε μια νέα παρέα χαρακτήρων μέσα από τα Τερατοζωάκια που είναι όσο περίεργοι και διασκεδαστικοί όσο η παρέα του Ντρακ ήταν πραγματικά σουπερ! Ευχόμαστε το κοινό να απολαύσει το short και ανυπομονούμε να δούμε τα Τερατοζωάκια να κάνουν την εμφάνισή τους στη νέα ταινία ΞΕΝΟΔΟΧΕΙΟ ΓΙΑ ΤΕΡΑΤΑ: ΤΕΡΑΤΟΜΕΤΑΜΟΡΦΩΣΕΙΣ!»\n«Αυτό το short είναι το προϊόν κόπου και αγάπης των ομάδων Sony Pictures Animation και Sony Pictures Imageworks και είμαστε πολύ χαρούμενοι που μπορούμε να μεταδώσουμε γέλιο από καρδιάς σε αυτούς τους δύσκολους καιρούς” πρόσθεσε ο παραγωγός Christian Roedel. “Το ΞΕΝΟΔΟΧΕΙΟ ΓΙΑ ΤΕΡΑΤΑ μιλάει στην οικογένεια και ήταν τιμή μου να δουλέψω δίπλα στα νέα μέλη της ομάδας Jennifer και Derek, το απίστευτο σκηνοθετικό ντουέτο που κρατά τα ηνία αυτού του συναρπαστικού νέου κεφαλαίου.»\nΜην χάσετε το τελευταίο κεφάλαιο του franchise, ΞΕΝΟΔΟΧΕΙΟ ΓΙΑ ΤΕΡΑΤΑ: ΤΕΡΑΤΟΜΕΤΑΜΟΡΦΩΣΕΙΣ, σύντομα στους κινηματογράφους από τη Feelgood.\nΣκηνοθεσία: Jennifer Kluska & Derek Drymon.\nΣενάριο: Jennifer Kluska.\nΠαραγωγή: Christian Roedel. Executive Producers: Michelle Murdocca & Genndy Tartakovsky.\nΑκούγονται οι ηθοποιοί: Brian Hull (Dracula), Derek Drymon (Tinkles/Zombie/Gillman), Jennifer Kluska (Toots), Genndy Tartakovsky (Blobby/Puppy Blobby) and Jon Olson (additional monster pets).\nΣκηνοθεσία / Προσαρμογή: Πέτρος Δαμουλής\nΑκούγονται οι ηθοποιοί: Βασίλης Χαραλαμπόπουλος, Πέτρος Δαμουλής\nΗχοληψία: Στήβι Τριμανδύλης\nΣτούντιο Μεταγλώττισης: POWER MΕDIA PRODUCTIONS\nΟργάνωση Παραγωγής: Έλσα Νουνού\n[Βίντεο] 8 μωράκια και οι απίθανες αντιδράσεις τους όταν χτυπάει το τηλέφωνο


Ο «γκουρού» της ψηφιακής μεταρρύθμισης - Ειδήσεις - νέα - Το Βήμα Online\nΟ «γκουρού» της ψηφιακής μεταρρύθμισης\nΟ υπουργός Επικρατείας και Ψηφιακής Διακυβέρνησης κατάφερε μέσα σε σύντομο χρονικό διάστημα να αναμορφώσει τον ψηφιακό χάρτη της χώρας κάνοντας πιο εύκολη την καθημερινότητα των πολιτών\nΑναλαμβάνοντας πριν από 19 μήνες το νεοσύστατο υπουργείο Ψηφιακής Διακυβέρνησης, στόχευσε στο ακατόρθωτο. Να αναδομήσει το πρόσωπο του κράτους απέναντι στους πολίτες, ξεκινώντας από την πρόκληση ενός ψηφιακού… αναστοχασμού εντός του Ελληνικού Δημοσίου. Κατά την πρώτη του ημέρα στο στρατηγείο της γωνίας Φραγκούδη και Αλεξάνδρου Πάντου στην Καλλιθέα, ο 37χρονος σήμερα Κυριάκος Πιερρακάκης κήρυξε επίσημα τον ψηφιακό «ανένδοτο» στη γραφειοκρατία.\nΜια πρόκληση που στους περισσότερους έμοιαζε αρκετά τεχνική και πολύπλοκη για να την καταλάβουν. Ωστόσο όταν λέξεις όπως διαλειτουργικότητα, ταυτοποίηση, μητρώα, κώδικες, κυβερνητικό νέφος μπήκαν δίπλα στις λέξεις γέννηση, απώλεια, υγεία, επίδομα, σύνταξη, το τοπίο άρχισε να ξεκαθαρίζει. Εξάλλου, ένα από τα χαρακτηριστικά του υπουργού Επικρατείας και Ψηφιακής Διακυβέρνησης είναι ότι μπορεί να «παντρεύει» με ενθουσιασμό δυσνόητους για τους πολίτες τεχνολογικούς όρους με το αποτύπωμά τους στην καθημερινότητα όλων.\nΚερδήθηκε το momentum\nΚυρίως όμως καταφέρνει να κάνει πράξη την ψηφιακή μεταρρύθμιση. Κι αυτό φάνηκε ξεκάθαρα μέσα στην πανδημία. Από τον περασμένο Μάρτιο, με ζητούμενο την ασφάλεια, την κοινωνική απόσταση και τη διεκδίκηση μιας νέας κανονικότητας, ο ψηφιακός μετασχηματισμός της χώρας μπήκε στον επιταχυντή. Η ενιαία πύλη του Ελληνικού Δημοσίου, το gov.gr, έκανε πρεμιέρα στις 21 Μαρτίου 2020 με 501 υπηρεσίες, έχει ήδη ξεπεράσει τις 810 και βάζει πλώρη άμεσα για 1.000. Εχει καταγράψει πάνω από 6 εκατ. επισκέψεις, ενώ περισσότερα από 2,2 εκατ. έγγραφα έχουν εκδοθεί ηλεκτρονικά.\nΠριν από το τέλος Μαρτίου, λειτούργησε και η άυλη συνταγογράφηση που, εν όψει του εμβολιασμού ενάντια στην COVID-19 στον οποίο ο Πιερρακάκης έχει κομβικό ρόλο, έχει ξεπεράσει το φράγμα του 1 εκατ. εγγραφών. Το Υπουργικό Συμβούλιο ξεκίνησε τις ψηφιακές συνεδριάσεις. Εξασφαλίστηκε η δυνατότητα τηλεργασίας σε 10.000 δημοσίους υπαλλήλους με ασφαλή πρόσβαση στον υπολογιστή του γραφείου τους. Στα μέσα Μαΐου ενεργοποιήθηκε η δυνατότητα εξυπηρέτησης του πολίτη μέσω βιντεοκλήσης, αρχικά μέσω myAADElive για την απόδοση κλειδαρίθμου. Από τα τέλη Ιουλίου που ξεκίνησε και η υπηρεσία myKEPlive, έχουν διεκπεραιωθεί πάνω από 4.000 διαδικασίες και έχει υιοθετηθεί από 137 δήμους της χώρας.\n«Είμαστε ακόμη στο τέλος της αρχής» σχολιάζει ο Κυριάκος Πιερρακάκης όταν του μιλούν για τη ψηφιακά άλματα της χώρας. Ως πολιτικός επιστήμονας και γνώστης της πληροφορικής, με σπουδές στο MIT και στο Harvard Kennedy School, απόφοιτος του Οικονομικού Πανεπιστημίου Αθηνών, διαθέτει εκτός από το επιστημονικό υπόβαθρο και τη διεθνή θεώρηση του ψηφιακού παρόντος.\nΜια από τις φράσεις που μοιράζεται συχνά με τους συνομιλητές του είναι ότι «το μέλλον βρίσκεται ήδη εδώ». Και η χώρα μας έχει μια διπλή αποστολή: να κλείσει τις εκκρεμότητές της με την 3η Βιομηχανική Επανάσταση, ενώ παράλληλα τρέχει για να μη χάσει το τρένο της 4ης. «Χρειαζόμαστε ένα άλμα μεγαλύτερο από τη φθορά. Και το χρειαζόμαστε τώρα» έγραφε σε άρθρο του ως διευθυντής Ερευνών του Ινστιτούτου διαΝΕΟσις, λίγες ημέρες πριν από τις εθνικές εκλογές του Ιουλίου του 2019.\nΠροερχόμενος από το ΠΑΣΟΚ\nH μέχρι σήμερα πορεία του στο τιμόνι του ψηφιακού μετασχηματισμού δικαιώνει τον πρωθυπουργό Κυριάκο Μητσοτάκη που του ανέθεσε το χαρτοφυλάκιο της Ψηφιακής Διακυβέρνησης, αναλαμβάνοντας μια κεντροαριστερής προέλευσης εκπροσώπηση στο κυβερνητικό σχήμα. Μέλος της λεγόμενης γενιάς των 35άρηδων του ΠαΣοΚ – αν και αρκετά μικρότερος τότε – που εκτόπισε το 2013 την παλιά φρουρά από την Κεντρική Επιτροπή του κόμματος. Συνεργάτης αρχικά της Αννας Διαμαντοπούλου και εν συνεχεία του Ευάγγελου Βενιζέλου. Η αμοιβαία εκτίμηση με τον σημερινό πρωθυπουργό κρατάει από τότε, με τους δύο να έχουν παραδεχθεί ότι μοιράζονται κοινές ιδέες και αντιλήψεις.\nΕχοντας χαρακτηρίσει την παλιά πολιτική γεωγραφία παρωχημένη, ο Κυριάκος Πιερρακάκης θέτει τη διαχωριστική γραμμή μεταξύ εκείνων που μένουν προσκολλημένοι σε παραδοσιακές λύσεις και συνθήματα περασμένων δεκαετιών κι εκείνων που συντάσσονται με το όραμα η Ελλάδα να αλλάξει αιώνα. Δικός του στόχος είναι να βάλει την Ελλάδα στο άρμα της ψηφιακής πρωτοπορίας, όσο δύσκολο κι αν μοιάζει αυτό. Εξάλλου, όντας φύσει αισιόδοξος, επιχειρεί μια βιβλική προσέγγιση, πιστεύοντας ότι ενίοτε «οι έσχατοι έσονται πρώτοι».\nΕνα από τα ενδιαφέροντα χαρακτηριστικά του είναι ότι δεν αισθάνεται την ανάγκη να έχει την πατρότητα κάθε ιδέας ή πολιτικής. Οπως λέει, πυξίδα για την ψηφιακή αναμόρφωση της χώρας είναι η Εσθονία, όμως ο χάρτης για να φτάσουμε εκεί διαμορφώνεται από μια ολόκληρη ομάδα επιστημόνων, μηχανικών, νομικών, συνεργατών, δημοσίων υπαλλήλων με «μαέστρο» τον ίδιο. Αντίστοιχα, η ψηφιακή πύλη του Ελληνικό Δημοσίου «πάτησε» στα χνάρια του βρετανικού gov.uk και το πρόσφατα ανακοινωθέν σχέδιο σωτηρίας των Ελληνικών Ταχυδρομείων σε μοντέλο Δανίας.\nΔεν υπάρχει δηλαδή ελληνικό μοντέλο; Φυσικά υπάρχει! Η καθιέρωση του «13033», μιας ελληνικής έμπνευσης υπηρεσίας που υλοποιήθηκε σε λιγότερο από 48 ώρες, αναγνωρίστηκε από τον ΟΟΣΑ και την αρμόδια εκτελεστική αντιπρόεδρο της Κομισιόν Μαργκρέτε Βεστάγκερ ως μια από τις πιο επιτυχημένες ψηφιακές παρεμβάσεις για τον COVID-19. Η πρωτοποριακή υπηρεσία mydesklive, που χτίστηκε από τη Γενική Γραμματεία Πληροφοριακών Συστημάτων Δημόσιας Διοίκησης, έχει αναγνωριστεί επίσης διεθνώς ως καλή πρακτική.\nΤο άλμα στην ανάπτυξη των δικτύων 5G\nΕκεί που η χώρα μας έκανε την έκπληξη είναι η στρατηγική για την ανάπτυξη των δικτύων 5ης γενιάς. Η δημιουργία του Ταμείου «Φαιστός» που θα χρηματοδοτήσει τη δημιουργία ενός οικοσυστήματος γύρω από τα δίκτυα 5G, την ανάπτυξη και τη διάθεση εφαρμογών και υπηρεσιών αποτελεί τη μεγάλη ελληνική καινοτομία. Η λειτουργία του θα συνδυαστεί με τη διάθεση των συχνοτήτων που έμειναν εκτός δημοπρασίας προκειμένου να παραχωρούνται δωρεάν σε ερευνητικά κέντρα, ακαδημαϊκά ιδρύματα και startups που καινοτομούν με όχημα τα νέα δίκτυα.\nΗ δημοπρασία του φάσματος χρειάστηκε 11 μήνες προετοιμασίας και 70 διοικητικές πράξεις για να φτάσει στη 16η Δεκεμβρίου 2020 και να συγκεντρώσει 372 εκατ. ευρώ, εκ των οποίων τα 93 εκατ. ευρώ θα περάσουν ως προίκα στο «Φαιστός». Η διάθεση των συχνοτήτων πάτησε το κουμπί για την έναρξη της εμπορικής διάθεσης δικτύων 5G για πρώτη φορά στη χώρα μας, νωρίτερα του αναμενομένου, προτού εκπνεύσει το 2020.\nΣεισμός στην Ελασσόνα : Μη κατοικίσιμα 205 κτήρια\nΈνας στους τρεις Έλληνες είναι παχύσαρκος | 04.03.2021 - 20:03\nΜη κατοικίσιμα 205 κτήρια σε Ελασσόνα και Τύρναβο | 04.03.2021 - 20:01\nΒουλή : Έντονη κόντρα Βαρουφάκη – Γεωργιάδη, με αλληλοεπιθέσεις | 04.03.2021 - 19:45\n«Ίσως χρειαστούν ακόμα και τρεις εβδομάδες lockdown» | 04.03.2021 - 19:37\nΩράριο σούπερ μάρκετ: Τι αλλάζει με τα νέα μέτρα | 04.03.2021 - 19:32


Ποιες ομάδες του Top-5 «στέλνει» Ευρώπη η απόφαση της UEFA – LEMESOS IN SPORTS\nΠοιες ομάδες του Top-5 «στέλνει» Ευρώπη η απόφαση της UEFA\nBy lemesosinsports\t Last updated Απρ 23, 2020\nΗ βαθμολογία της εγχώριας Λίγκας σε περίπτωση διακοπής θα κρίνει και τις ομάδες που θα συμμετάσχουν σε Champions League και Europa League της ερχόμενης περιόδου σύμφωνα με την UEFA. Το PlanetFootball παρουσιάζει πώς έχουν τα πράγματα στα Top-5 πρωταθλήματα.\nΣταδιακά τα μεγάλα πρωταθλήματα σημειώνουν πρόοδο ως προς την συνέχιση της σεζόν, που έγινε εκκρεμότητα μετά το ξέσπασμα του κορονοϊού στην Ευρώπη. Οι πέντε κορυφαίες Λίγκες της Γηραιάς Ηπείρου βρέθηκαν σε διαβουλεύσεις παράλληλα και όπως όλα δείχνουν εντός Ιουνίου όλες θα κηρύξουν την επανέναρξη, με τη σύμφωνη γνώμη της αντίστοιχης κυβέρνησης. Αυτό που όμως δεν μπορεί ακόμη να προβλεφθεί είναι αν θα ολοκληρωθούν ομαλά, έστω και σε ξεχειλωμένο καλεντάρι.\nΗ απόφαση της Ευρωπαϊκής Συνομοσπονδίας μετά την κρίσιμη τηλεδιάσκεψη των χωρών έδωσε την οδηγία στις 55 Ομοσπονδίες να εξαντλήσουν τα μέσα για να φτάσουν την αγωνιστική περίοδο μέχρι το τέλος. Ταυτόχρονα, φώτισε ένα επίσης καθοριστικό ζήτημα για τις ευρωπαϊκές διοργανώσεις της επόμενης σεζόν: το πώς θα μοιραστούν τα εισιτήρια σε ενδεχόμενο πρόωρης διακοπής.\nΤα σενάρια το περασμένο διάστημα ποίκιλλαν, το κάδρο περιλάμβανε ακόμη και κατάρτιση του Champions League και του Europa League με βάση τα coefficient rankings της UEFA, την κατάταξη δηλαδή της πενταετίας, πράγμα που θα σήμαινε πολλές αλλαγές σχετικά με το πώς έχουν διαμορφωθεί μέχρι στιγμής οι βαθμολογίες σε κάθε Λίγκα. Το PlanetFootball εξετάζει επί του παρόντος το τι συμβαίνει στην κατάταξη του Top-5 και τι θα συμβεί σε περίπτωση που κάποιο εξ αυτών δεν φτάσει σε σημείο να επαναρχίσει, ποιες δηλαδή ομάδες θα βρουν πρόσβαση για την Ευρώπη του χρόνου σύμφωνα με την τωρινή βαθμολογία.\nΑν αρχίσει το πρωτάθλημα στην Αγγλία, μία νικηφόρα αγωνιστική θα είναι αρκετή για τη Λίβερπουλ (82 βαθμοί) για να έχει έκτοτε κατοχυρωμένο και μαθηματικά τον τίτλο και την ευρωπαϊκή της συμμετοχή, όποτε κι αν διακοπεί η σεζόν. Βάσει κατάταξης, η Λέστερ (53) θα επιστρέψει στα «αστέρια» μετά τη σεζόν 2016/17 που ακολούθησε της πρωταθληματικής πορείας της, όπως και η Τσέλσι (48). Από κει και πέρα εκκρεμεί το θέμα του διετούς αποκλεισμού της 2ης Μάντσεστερ Σίτι (57) και το από πότε θα έχει ισχύ. Αν πράγματι εφαρμοστεί από την επόμενη σεζόν, τότε η 5η Μάντσεστερ Γιουνάιτεντ (45) θα πάρει τη θέση της. Στο Europa League, η Σέφιλντ Γιουνάιτεντ θα κερδίσει την έξτρα θέση, με την Γουλβς προς το παρόν να είναι η σίγουρη της υπόθεσης.\nΜπαρτσελόνα (58) και Ρεάλ (56) δεν αγχώνονται για τη συμμετοχή τους υπό οποιοδήποτε σενάριο. Από κει και πέρα, με την τρέχουσα βαθμολογία Σεβίλλη (47) και Ρεάλ Σοσιεδάδ (46) συμπληρώνουν το παζλ του Champions League, αν και η διαφορά από τις ομάδες που ακολουθούν είναι ισχνή και πολλά μπορούν να αλλάξουν αν τρέξουν μερικές αγωνιστικές πριν από τυχόν νέα, οριστική διακοπή. Χετάφε, Ατλέτικο ακολουθούν ισόβαθμη και στο -1 αντίστοιχα και μαζί με την Βαλένθια θα αποτελέσουν τις εκπροσώπους της La Liga στο Europa League.\nΘα είναι κρίμα αν δεν κριθεί στο γήπεδο η ενδιαφέρουσα μάχη για τρεις για τον φετινό τίτλο της Bundesliga. Ακόμα κι έτσι, όμως, Μπάγερν Μονάχου (55), Μπορούσια Ντόρτμουντ (51) και Λειψία (50) θα έχουν εξασφαλίσει την συμμετοχή τους στο Champions League. Από κοντά και η Γκλάντμπαχ (49) που προς το παρόν είναι τέταρτη και θα πετύχαινε την επιστροφή της, στο -2 η Λεβερκούζεν πάει Europa League μαζί με τις Σάλκε και Βόλφσμπουργκ που ακολουθούν σε μεγάλη απόσταση.\nΕδώ κι αν η κούρσα του πρωταθλήματος είχε αποκτήσει τεράστια αίγλη. Γιουβέντους (63), Λάτσιο (62) έδειχναν ικανές να ξεκαθαρίσουν στο… νήμα την υπόθεση τίτλου, κοντά και η Ίντερ (54) που έκανε κοιλιά πριν από την αναστολή της δράσης, ενώ η εντυπωσιακή Αταλάντα (48) θα ανανέωνε την έξοδο της στην Ευρώπη, κουβαλώντας, όμως, ανοιχτές πληγές μετά το φονικό πέρασμα του Covid-19 από την Βόρεια Ιταλία. Ενδεχομένως η Ρόμα να έμπαινε σφήνα μετά από λίγες αγωνιστικές καθώς ακολουθεί στο -3 και μαζί με την Νάπολι προς το παρόν έχουν κλεισμένες τις θέσεις για το Europa League.\nΜόλις τέσσερα πλέον τα ευρωπαϊκά εισιτήρια στη Γαλλία, με την Παρί Σεν Ζερμέν (68) να είναι βέβαιη πρωταθλήτρια και σίγουρη ευρωπαϊκή φιναλίστ, αλλά και την Μαρσέιγ (56) να έχει τον πρώτο λόγο για την επάνοδο της στα «αστέρια» μετά το 2013, με 56 βαθμούς. Στους 50 ακολουθεί η Ρεν, που υπό αλλαγή διοίκησης έναν μήνα πριν από την αναστολή δράσης παρουσίασε σημάδια κάμψης, αλλά προς το παρόν κατέχει τη θέση για τα προκριματικά του Champions League. Έναν βαθμό χαμηλότερα η Λιλ που θα οδηγούνταν στο Europa League.\n(Photo Credits: Transfermarkt)\n55 νέα κρούσματα στην Ελλάδα και 4 νέοι θάνατοι, 125 οι νεκροί συνολικά\nΟ ΑΠΟΕΛ θέλει και τον Μπρούνο Γκάμα!


Όλες οι νέες αλλαγές του facebook - freestuff.gr\nΌλες οι νέες αλλαγές του facebook\nΔημοσίευση από anaximandros » 30 Σεπ 2011 17:52\nΟ Mark Zuckerberg την προηγούμενη Παρασκευή στην ομιλία του στο συνέδριο f8 στο\nSan Francisco παρουσίασε μερικές από τις πιο ριζικές αλλαγές που θα ακολουθήσουν στο facebook και οι οποίες θα αλλάξουν κατά πολύ την μορφή της δημοφιλούς ιστοσελίδας που ξέραμε έως τώρα. Οι αλλαγές αυτές είναι τόσες πολλές που είναι κάπως δύσκολο για τον απλό χρήστη να τις ανακαλύψει για αυτό σας παρουσιάζω ένα συνοπτικό οδηγό με ότι πρέπει να ξέρετε!\n1.Έρχεται η λωρίδα χρόνου(Τimeline)\nΑυτή θα είναι μια σελίδα στο προφίλ του χρήστη η οποία θα παρουσιάζει σαν ταινία όλες τις ενημερώσεις, τις φωτογραφίες, τις εφαρμογές που έχει χρησιμοποιήσει ακόμα και τα μέρη που έχει επισκεφθεί. Με αυτόν τον τρόπο οι σχεδιαστές θέλουν να ενθαρρύνουν τον χρήστη να «ανεβάσει» περισσότερα πράγματα για το παρελθόν του όπως οικογενειακές φωτογραφίες από την παιδική του ηλικία κ.α κάτι δλδ σαν ένα λεύκωμα.\nΌσο περισσότερο ενημερώνει ο χρήστης την timeline του, τόσο το facebook θα συμπιέζει τα γεγονότα στο λεύκωμα εμφανίζοντας μόνο τα πιο σημαντικά από αυτά. Η συγκεκριμένη λειτουργία είναι σε δοκιμαστική κατάσταση ακόμα (beta) αλλά σιγά-σιγά θα αντικαταστήσει την σελίδα προφίλ(profile page) που όλοι γνωρίζαμε μέχρι τώρα.\n2.Εκτός από το γνωστό μου αρέσει(like) θα υπάρχουν και άλλα κουμπιά\nΞεχάστε το facebook like που μπορούσατε μέχρι τώρα να κάνετε σε ένα βίντεο, μια φωτογραφία ή ένα τραγούδι, σύντομα αυτή η λειτουργία θα μοιάζει απαρχαιωμένη.\nΤο facebook εισάγει έναν εντελώς νέο τρόπο αντιδράσεων, τις χειρονομίες(gestures).Τι είναι όμως οι χειρονομίες?\nOποιαδήποτε αντίδραση επιλέξει ο χρήστης μπορεί να μετατραπεί σε κουμπί και να αντικαταστήσει την λειτουργιά του facebook like που γνωρίζαμε μέχρι τώρα!\nΑυτό σημαίνει ότι πχ σε μια φωτογραφία εκτός από το κλασικό «μου αρέσει»\nο χρήστης θα μπορεί να βάλει και την δικιά του αντίδραση όπως «δεν μου αρέσει»\nκι αυτό να μετατραπεί σε κουμπί...\n3.Οι εφαρμογές στο facebook θα ζητούν μια φορά άδεια δημοσίευσης στο προφίλ του χρήστη\nΜια λιγότερο σημαντική ενημέρωση σε σύγκριση με τις υπόλοιπες έχει να κάνει με την άδεια που θα χρειάζονται οι εφαρμογές (όπως πχ τα παιχνίδια) για να δημοσιεύουν ενημερώσεις στον προφίλ σας. Κάθε φορά που η εφαρμογή θα χρειάζεται να δημοσιεύει κάτι θα ζητάει την άδειά σας κι αν εσείς της το επιτρέπετε τότε αυτή θα δημοσιεύει χωρίς πλέον την δικιά σας έγκριση.\n4.Όλες οι συνεχόμενες αλλαγές θα μεταφερθούν σε μια γρήγορη λίστα\nΤώρα πια οι δικές σας ενημερώσεις κατάστασης και των επαφών σας όπως αυτές των εφαρμογών, των φωτογραφιών κλπ θα μεταφερθούν σε μια γρήγορη λίστα η οποία θα βρίσκεται πάνω δεξιά στην οθόνη της σελίδας και η οποία σε πραγματικό χρόνο θα δημοσιεύει όλες αυτές τις αλλαγές χωρίς να χρειάζεται να κάνετε ανανέωση της σελίδας!\nεδώ ειναι η αρχική δημοσίευση\nΔημοσίευση από SotK » 30 Σεπ 2011 21:47\nΔημοσίευση από anaximandros » 30 Σεπ 2011 21:58\n* το script εφυγε αν μπορεις δοκιμασε παλι να μπείς και πές μου τα αποτελέσματα!!\nΔημοσίευση από cordis » 01 Οκτ 2011 02:11\navast και avg δεν μου βγάζουν κάτι...\nΔημοσίευση από Spyrostagas » 01 Οκτ 2011 13:30\nουτε και εμένα μου βγαζει κάποιο κίνδυνο τώρα, όλα ok.\nΔημοσίευση από anaximandros » 02 Οκτ 2011 16:50\nσας ευχαριστω πολυ παιδες!!!


Ποιος θα πάρει το πρωτάθλημα; Πόνταρε ΤΩΡΑ στον Stoiximan! | Goal News Cy\nBETΠοιος θα πάρει το πρωτάθλημα; Πόνταρε ΤΩΡΑ στον Stoiximan!\nΠοιος θα πάρει το πρωτάθλημα; Πόνταρε ΤΩΡΑ στον Stoiximan!\nΤο ντέρμπι κορυφής ανάμεσα σε ΑΠΟΕΛ και Απόλλωνα ολοκληρώθηκε χωρίς νικητή και η διαφορά των δύο μονομάχων διατηρήθηκε στους πέντε βαθμούς υπέρ των «γαλάζιων» κι ενώ απομένουν επτά αγωνιστικές ως το φινάλε της φετινής κούρσας. Ποια ομάδα θα κόψει πρώτη το νήμα; Μετά την ολοκλήρωση και της τρίτης αγωνιστικής των πλέι οφ, στον Stoiximan θα βρείτε ανανεωμένες αποδόσεις για τον επόμενο πρωταθλητή!\nΠοια είναι τα βαθμολογικά δεδομένα κατ’ αρχάς: ο Απόλλωνας είναι στην κορυφή με 49 βαθμούς και ακολουθούν ΑΠΟΕΛ με 44 και Άρης με 43 βαθμούς, ενώ η ΑΕΚ έχει 42 βαθμούς, με την Ανόρθωση στους 40 και την Πάφο στους 36 βαθμούς.\nΤι αποδόσεις θα βρείτε στον Stoiximan τώρα; Ο Απόλλωνας παραμένει πρώτο φαβορί για τον τίτλο με απόδοση 1.22 (πριν την πρεμιέρα των πλέι οφ ήταν 1.33). Ο ΑΠΟΕΛ παραμένει στη δεύτερη θέση των φαβορί με απόδοση 6.00 (ήταν 6.50 πριν τα πλέι οφ) και ακολουθούν ΑΕΚ και Ανόρθωση με απόδοση 18.00 (η Ανόρθωση είχε απόδοση 8.00 και η ΑΕΚ 13.00 πριν τα πλέι οφ). Στο 20.00 πλέον ο Άρης (που ήταν στο 40.00 πριν ξεκινήσουν τα πλέι οφ), ενώ η Πάφος έχει απόδοση 200.00 (ήταν στο 50.00 πριν τα πλέι οφ).


Fallen Angels: Μην μπλέξεις μαζί μου...\nΜην μπλέξεις μαζί μου.\nΕίμαι κυκλοθυμική,ανυπόμονη,γκρινιάρα και συχνά ανασφαλής.\nΜην μπλέξεις μαζί μου δεν θα σου λέω όλη την ώρα γλυκόλογα.\nΔεν θα σου πάρω δώρο επειδή κλείσαμε 1,2,3,4.. μήνες.\nΔεν θα θέλω να πηγαίνουμε στα πιο “in” μαγαζιά για να μας δουν μαζί.\nΔεν θα σου στέλνω μήνυμα 24 ώρες το 24ωρο.\nΣου υπόσχομαι όμως οτι θα σκοτώσω μια-μια όλες τις ανασφάλειες σου.\nΘα κάνω την κάθε μέρα ξεχωριστή.\nΘα σου δώσω οτι αγαπή δεν πήρες από τους φίλους σου,τον πατέρα σου,τον αδερφό σου ή εκείνη την κοπέλα που αγαπήσες αλλά εκείνη σε πρόδωσε.\nΤις νύχτες που υποφέρεις θα κάτσω να σου κάνω παρέα μέχρι να ξημερώσει για να μην νιώθεις μοναξιά.\nΘα κάνουμε βόλτες σε όλη την πολή άλλοτε με τα πόδια κι άλλοτε με το ποδήλατο-όπως σ'αρέσει-.\nΘα βρούμε τη δικιά μας ταράτσα από όπου θα κοιτάμε τα αστέρια κάνοντας ευχές με την ελπίδα ότι μια μέρα θα πραγματοποιηθούν.\nΚαι εγώ θα ξέρω την δική σου κι ας μην στο πω ποτέ.\nΚι εσύ θα ξέρεις την δική μου γιατί είμαι ανοιχτό βιβλίο.\nΜην μπλέξεις μαζί μου δένομαι εύκολα με ανθρώπους και καταστάσεις.\nΜην μπλέξεις μαζί μου,μπορεί να ξεχάσω την ημερομηνία που σε πρωτοσυνάντησα όμως δεν θα ξεχάσω ποτέ τον τρόπο που γελάς,το πως με κοιτάς όταν εγώ δεν βλέπω,το αρωμά σου,την μυρωδιά σου,το χρώμα των ματιών σου και τον χτύπο της καρδιάς μου όταν τα κοιτάζω.\nΜην μπλέξεις μαζί μου θα με καταστρέψεις,μα σε παρακαλώ έλα να μπλέξουμε...


Οι 5 πιο περίεργες φοβίες του κόσμου - Ψυχολογία - Σώμα | Cosmo.gr\nΔημοσίευση 12 /11 /2011 12:36\nΤελ. ανανέωση 12 /11 /2011 13:17\nΓνωρίζες για την υψοφοβία, την αγοραφοβία και την κλειστοφοβία, αλλά μάλλον για τη... φοβοφοβία και μερικές ακόμα απίστευτες φοβίες, δεν σας είχε μιλήσει κανείς. (pics)\nΠαποφοβία, η φοβία για τον Πάπα\nΜπορεί ο Πάπας να είναι ένα σύμβολο ειρήνης και καλοσύνης (λέμε τώρα) για εκατομμύρια συνανθρώπους μας, αλλά για μια μικρή μειοψηφία αποτελεί πραγματικό φόβητρο.\nΟι άνθρωποι που πάσχουν από Papaphobia νιώθουν ταχυπαλμία, ζαλάδες, παθαίνουν κρίση πανικού και οξεία εφίδρωση κάθε φορά που βλέπουν τον Πάπα στην τηλεόραση ή από κοντά.\nΕφηβοφοβία, η φοβία για τους εφήβους\nΕντοπίζεται στο φόβο πολλών μεγαλύτερων στην ενδεχόμενη απόρριψη που μπορεί να δεχτούν από κάποιον έφηβο και έχει φυσικά τις ρίζες της στο δεδομένο χάσμα γενεών και στον τρόπο που εκφράζεται σε κάθε κοινωνία.\nΣύμφωνα με τους ψυχολόγους, η εφηβοφοβία μεταφράζεται και ως η ανακριβής και λανθασμένη εκτίμηση των νέων από ανθρώπους με διφορούμενα πρότυπα. Όλο αυτό.\nΦαγοφοβία, η φοβία του να καταπίνεις\nΣτις ήπιες περιπτώσεις, ο φαγοφοβικός καταπίνει μόνο μαλακή τροφή και υγρά, αν και παραπονιέται για πόνους στο λαιμό κατά τη διάρκεια της κατάποσης, οι οποίοι δεν εξηγούνται επιστημονικά και μετά από ιατρική εξέταση.\nΗ Phagophobia μπορεί να οδηγήσει στο φόβο του να τρως και συνεπώς στην απώλεια βάρους.\nΕμετοφοβία, η φοβία του να κάνεις εμετό\nΑυτή η φοβία ενδεχομένως να ταλαιπωρεί περισσότερους συνανθρώπους μας, χωρίς καν να το γνωρίζουν. Πολλοί από τους πάσχοντες "πέφτουν" αναπόφευκτα στην ανορεξία, αφού αποφεύγουν να τρέφονται με το φόβο μην κάνουν εμετό.\nTriskaidekaphobia, η φοβία του αιρθμού 13\nΑκόμα και ο Αδόφλος Χίτλερ φοβόταν τον αριθμό 13, χωρίς κάποια συγκεκριμένη εξήγηση. Η πρόληψη για τον αριθμό 13 είναι γνωστή και στη χώρας μας, ενώ στην Ασία το αντίστοιχο 13 είναι το 4.\nΚατά τ΄ άλλα, μια γρήγορη έρευνα στο διαδίκτυο για άλλες περίεργες φοβίες καταδεικνύει ότι έχει "εφευρεθεί" φοβία σχεδόν για οτιδήποτε υπάρχει/κινείται/ζει εκεί έξω.\nΧαρακτηριστικά αναφέρουμε τις Nomatophobia (η φοβία για τα ονόματα και τις λέξεις), Syngenesophobia (ο φόβος για τους συγγενείς), Ablutophobia (ο φόβος του να πλένεσαι), Aerophobia (ο φόβος για τον αέρα) και Aurophobia (ο φόβος για τον χρυσό). Εσείς πάσχετε από κάποια εκ των παραπάνω;\nO πρώην σεφ του Jackson αποκαλύπτει την τραγωδία που ζει η Paris Καπουτζίδης: "Δε θα ήθελα να ξανακάνω τηλεόραση με δικό μου σίριαλ" Ελεονώρα Ζουγανέλη: "Ο Σάκης Μπουλάς είναι καλά στην υγεία του"\nΣκάνδαλο στο ΙΓΜΕ: Καταγγελίες για κακοδιαχείριση και λειτουργία ''παρατράπεζας''


Μεξικό: Ένοπλοι άνοιξαν πυρ σε μπαρ - TheNewspaper.gr\n-112 min. ago-Η Μέρκελ κάλεσε τους ηγέτες της ΕΕ να προχωρήσουν άμεσα σε lockdown\n-99 min. ago-Σε ποιες περιοχές του νομού Λάρισας και της Θεσσαλίας θα πάει το φυσικό αέριο τους προσεχείς μήνες\n-93 min. ago-Τέλη Δεκεμβρίου-αρχές Ιανουαρίου οι πρώτες δόσεις εμβολίου στις ΗΠΑ «αν όλα πάνε καλά»\n-91 min. ago-Θεσσαλονίκη: Συναγερμός στο Παπανικολάου - 24 εργαζόμενοι και 5 ασθενείς θετικοί στον Covid-19\n-74 min. ago-Κοσμοσυρροή στα κομμωτήρια πριν από την εφαρμογή του lockdown\n-70 min. ago-Δείτε αναλυτικά όλα τα “κόκκινα μέτρα” – Τι αλλάζει στη ζωή των Λαρισαίων από την Παρασκευή\n-55 min. ago-Στα 23.580 τα νέα κρούσματα στην Ισπανία\n-41 min. ago-Πιστώνονται αύριο οι πρώτες προκαταβολές ύψους 24 εκατ. ευρώ στους αγρότες και κτηνοτρόφους της Θεσσαλίας που χτυπήθηκαν από τον Ιανό\n-35 min. ago-Το Ευρωπαϊκό Εβραϊκό Συνέδριο εκφράζει την αλληλεγγύη του στον Μακρόν και τον γαλλικό λαό\n-25 min. ago-Χρ. Τριαντόπουλος: Ενίσχυση της ρευστότητας των επιχειρήσεων της Μαγνησίας


Κατερίνα Τριανταφύλλου "Προχωρημένο" οικογενειακό σχήμα - Κατερίνα Τριανταφύλλου\nΚατερίνα Τριανταφύλλου / Blog / “Προχωρημένο” οικογενειακό σχήμα\nΗ σχέση μας είναι καλή και σχεδιάζουμε κάποια στιγμή να συζήσουμε στο δικό μου σπίτι. Έχω διαβάσει αναρτήσεις σας όπου λέτε πως καλύτερο είναι αυτό να γίνει όταν το παιδί περάσει στο πανεπιστήμιο, και συμφωνώ.\nΠρος το παρόν βλέπω τον Α κυρίως στον δικό του χώρο και κάποιες φορές έρχεται και σε μας. Με το γιο μου έχουν καλή σχέση.\nΑυτό που με προβληματίζει είναι η σχέση του Α με τη σύζυγό του. Έχει αναφερθεί στην έλλειψη επικοινωνίας που είχαν και σε κάποιες εξωσυζυγικές σχέσεις και των δυο που οδήγησαν τελικά στη διάσταση. Εκείνος έφυγε από το σπίτι και εγκαταστάθηκε στο χώρο που έχει και το γραφείο του, αλλά δεν συζήτησαν ποτέ για διαζύγιο. Δεν είχε ως τώρα κάποια άλλη σοβαρή σχέση εκτός από μένα, όπως λέει. Ο Α λέει πως δεν θέλει να μπει σ’ αυτή τη φασαρία, πως τα οικονομικά τους είναι μπερδεμένα και πως θα είναι κακό για την κόρη του. Με τη σύζυγο έχει συχνή τηλεφωνική επικοινωνία για πρακτικά θέματα και επισκέπτεται συχνά μητέρα και κόρη στο σπίτι τους (μένουν σε σπίτι που ανήκει στον Α και στη σύζυγο από μισό). Τους δίνει δε και πολλά λεφτά κάθε μήνα.\nΜε απασχολεί αυτή η στενή σχέση και προσκόλληση του Α με τη γυναίκα του. Εγώ είμαι διαζευγμένη από πολλά χρόνια, έχω ξεκαθαρίσει το οικονομικό με τον πρώην και έχω ευγενική σχέση συνεργασίας. Ο Α δεν κάνει κίνηση να πάρει διαζύγιο και έχει τόσο στενή σχέση με τη γυναίκα του που με προβληματίζει και με ενοχλεί. Διστάζω να δέσω τη ζωή μου μαζί του. Εκείνος λέει πως δεν υπάρχει λόγος ανησυχίας και τη σύζυγο απλώς την «εκτιμά».\nΚάθε ζευγάρι, παντρεμένο, διαζευγμένο ή σε διάσταση, μπορεί να ρυθμίσει τη σχέση του όπως θέλει, αν σ’ αυτό συμφωνούν και τα δυο μέλη. Φαίνεται πως ο Α έχει καθιερώσει μια σχέση διάστασης με τη σύζυγό του, που βολεύει κι αυτόν κι εκείνη και την κόρη τους. Τα κίνητρά του για τη σχέση αυτή δεν μπορώ να τα ξέρω. Ίσως είναι αλήθεια όλα αυτά που σου λέει, ίσως η ιδεολογία του για την οικογένεια να διαφέρει από τη δική σου, ίσως πάλι να υπάρχει εξάρτηση από τη σύζυγο ή άλλες βλέψεις. Λες πως η σχέση σας είναι καλή. Αν όμως εσένα η κατάσταση αυτή σε ενοχλεί και η ιδεολογία σου για την οικογένεια και τη σχέση είναι διαφορετική, δικαίως δεν θέλεις να δέσεις πιο στενά τη ζωή σου μαζί του.\nΈχετε συζητήσει το θέμα και σου έχει δώσει εξηγήσεις που δεν συμφωνούν με τις δικές σου απόψεις. Εκείνος θεωρεί πολύ φυσική τη «φιλική» και με αμοιβαία εκτίμηση διάσταση, ενώ εσύ θεωρείς πως ένας γάμος αν λήξει πρέπει να λήξει οριστικά με διαζύγιο, και να απομείνει μόνο μια ευγενική σχέση συνεργασίας για το παιδί. Προσωπικά συμφωνώ μαζί σου, αλλά δεν αποκλείω και άλλα σχήματα, αν σε αυτά συμφωνούν όλοι οι εμπλεκόμενοι. Η ιδεολογική συμφωνία είναι πολύ σημαντική για ένα ζευγάρι και κανένας δεν θα κάνει ριζικές μεταβολές στην ιδεολογία του προκειμένου να συμφωνήσει με τον άλλον.\nΜπορείς λοιπόν να θέσεις στον Α από τώρα τους όρους σου προκειμένου να συμβιώσετε: Θέλεις να έχει κατατεθεί η αίτηση διαζυγίου; Θέλεις να έχει εκδοθεί το διαζύγιο; Θέλεις να περιοριστούν οι επικοινωνίες με τη σύζυγο και οι επισκέψεις στο σπίτι της; Σε ποιο βαθμό είσαι διατεθειμένη να κάνεις υποχωρήσεις στα θέματα αυτά προκειμένου να προχωρήσεις σε συμβίωση, χωρίς όμως να αισθάνεσαι κατά βάθος θυμωμένη, αδικημένη και καχύποπτη; Αν κάνεις υποχωρήσεις ενώ κατά βάθος έχεις τέτοια συναισθήματα, θα είσαι δυστυχής και η σχέση σου θα υποβαθμιστεί.\nΈνα θέμα επίσης που πρέπει να ρυθμιστεί είναι το οικονομικό. Τώρα έχετε καθένας το νοικοκυριό του, αλλά τι θα γίνει όταν συμβιώσετε; Αν ο Α έχει την οικονομική άνεση να προσφέρει πολλά στην οικογένειά του και ταυτόχρονα να συμβάλλει με τον ίδιο τρόπο και στη συμβίωσή σας, τότε καλώς. Αν όμως απαιτεί από σένα οικονομία ενώ παρέχει πολλά στη σύζυγο και στην κόρη, τότε υπάρχει πρόβλημα. Μη διστάσεις να κάνεις τέτοια συζήτηση πριν συμβιώσετε γιατί αλλιώς θα βρείτε τα προβλήματα μπροστά σας. Είστε μεγάλοι άνθρωποι, με υποχρεώσεις, και δεν πρέπει να εθελοτυφλείτε για το οικονομικό, κυρίως σε εποχή οικονομικής κρίσης.\nΣημαντικό επίσης θεωρώ πριν από τη συμβίωση να γνωρίσετε εσύ και ο γιος σου την κόρη του -αν αυτό δεν έχει γίνει- και να δέσετε ως διευρυμένη «οικογένεια», έτσι ώστε η κοπέλα να έχει την άνεση να επισκέπτεται τον πατέρα της και να μη δημιουργούνται κανενός είδους προβλήματα.\nΣυζήτησε όλα αυτά μαζί του ψύχραιμα. Αν ο Α δεν συμφωνεί, καλύτερα να αναβάλλετε τη συμβίωση μέχρι να βρείτε κοινά αποδεκτές λύσεις.


FIREWIND – FIREWIND (AFM Records) – MetalRadio.gr\nFirewind η μεγάλη επανεκκίνηση! Ένα ολόφρεσκο άλμπουμ που έχει μάλιστα τον τίτλο του συγκροτήματος και αποτελλεί μια νέα εποχή για το συγκρότημα.\nΈνα άλμπουμ που όπως μας είπε ο Gus G στη συνέντευξή του που μπορείτε να ακούσετε παρακάτω, έχει τον ήχο που θα είχε το συγκρότημα αν το έφτιαχνε από την αρχή. Με ένα νέο τραγουδιστή υψηλών αποδόσεων αλλά και χωρίς τα πλήκτρα του Bob (Katsionis). Αυτό το άλμπουμ είναι νέο αλλά και ταυτόχρονα μέσα στον πυρήνα του ήχου της μπάντας. Σα να αποδίδει φόρο τιμής σε όλες τις εποχές της μπάντας και ταυτόχρονα να τις εμπλουτίζει με όλα τα στοιχεία που έχουν οι Firewind σήμερα.\nΔεν θα μπούμε καθόλου σε λεπτομέρειες που αφορούν την παραγωγή του άλμπουμ γιατί είναι όλα στην συνέντευξη που μας παραχώρησε ο Gus G και μπορείτε να τα ακούσετε παρακάτω. Θα μπούμε στο ψητό της ακρόασης του άλμπουμ…\nΜε επική εισαγωγή το Welcome To The Empire που νομίζω δίνει τον τόνο για τη νέα εποχή. Μια εποχή με γεμάτα καλοπαιγμένα riff μελωδίες heavymetalικές με τα πόδια τους στο κλασσικό παρελθόν και τα κλαδιά τους να «γαργαλούν» το μοντέρνο ήχο και να αγκαλιάζουν την σύγχρονη παραγωγή. Με στιγμές όπως το Orbitual Sunrise που βγάζει ένα epic vibe καλπασμού που σχεδόν θυμίζει Maiden και τη φωνή του Herbie Langhans να ερμηνεύει με τον απόλυτο λυρισμό, το Perfect Strangers που Priestίζει, το Overdive που έχει την ατμόσφαιρα του Headless Cross οι Firewind εκσυγχρονίζουν τις κλασσικές επιρροές τους και τις κάνουν κοινωνούς του σήμερα. Αγαπημένη στιγμή του άλμπουμ το All My Life. Μου θύμισε τη Riotική νοσταλγία (βλέπε Sons Of Society – Twist Of Fate) με ένα αέρα του σήμερα και τον Gus να “λούζει” με κιθαρίστικές μελωδίες το τελικό αποτέλεσμα κάνοντας το μοναδικό. Ενώ μια ειδική θέση στον player ειδικά όταν οδηγείς σε ανοιχτή λεωφόρο και έχει μπροστά σου τα χιλιόμετρα να ξεδιπλώνονται πρέπει να έχει το Space Cowboy.\nΤο άλμπουμ που έκανε τον Gus να αναρωτηθεί αν θέλει να τα παρατήσει (άκου τη συνέντευξη που μας το λέει) εμένα μου ακούστηκε σαν το τραγούδι που επέλεξαν για να μας δώσουν μια πρώτη γεύση… Rising Fire. Έτσι όπως ακούγονται το 2020 οι Firewind έχουν την «δίψα» της νέας μπάντας με την «εμπειρία» της παλιάς και αυτό για μένα είναι killer συνδυασμός. Welcome To Firewind’s Empire!


Πόσο φυσιολογική είναι η απώλεια βάρους στους ηλικιωμένους; – ΝΕΑ ΥΓΕΙΑ, Απώλεια βάρους με γήρας\nΑρκετοί από αυτούς τους ηλικιωμένους συνυπάρχουν με νεώτερα μέλη στις οικογένειές τους αρμονικά. Σε πολλές περιπτώσεις όμως η συμβίωση με το γήρας γίνεται προβληματική.\nΠότε όμως ξεκινάμε να γερνάμε; Γήρας, σύμφωνα με έναν ορισμό, είναι μια μακρόχρονη διαδικασία που ξεκινά από την στιγμή της γέννησης, της σύλληψης καλύτερα, και περατώνεται με τον θάνατο. Κύριο χαρακτηριστικό αυτής της διαδικασίας είναι η φθορά.\nΗ φθορά κύτταρων, οργάνων, λειτουργιών. Υπάρχουν βέβαια και άλλοι ορισμοί, αλλά και πολλές θεωρίες για το τι είναι, αλλά και το τι προκαλεί, το γήρας. Συνοπτικά πρέπει να αναφέρουμε ότι το γήρας είναι ένα βιολογικό φαινόμενο. Κανείς δεν μπορεί να αρνηθεί όμως ότι τα γηρατειά είναι και κοινωνικό φαινόμενο και οικονομικό και ψυχολογικό και ανθρωπολογικό και πολιτιστικό και, γιατί όχι, και πολιτικό. Γενικότερα επικρατεί η άποψη ότι το γήρας συνοδεύεται από πληθώρα συμπτωμάτων και ασθενειών.\nΕπίσης, αρκετοί, ειδικά οι νεώτεροι στην ηλικία, θεωρούν λογικό το να πάσχουν οι ηλικιωμένοι από διαταραχές της διάθεσης και, πιο συγκεκριμένα, από κατάθλιψη. Η κατάθλιψη είναι μια ψυχική διαταραχή, όπου απώλεια βάρους με γήρας φυσιολογικό συναίσθημα της θλίψης έχει ξεπεράσει τα συνηθισμένα όρια.\nΗ διαταραχή αυτή είναι αρκετά συχνή αφού ένας στους δέκα ανθρώπους επηρεάζεται από αυτήν σε κάθε χρονική στιγμή και ένας στους πέντε απώλεια βάρους με γήρας τη βιώσει κάποτε κατά τη διάρκεια της ζωής του. Γενικότερα, οι γυναίκες είναι πιο επιρρεπείς στην κατάθλιψη από τους άνδρες. Ανάμεσα στα κυριότερα συμπτώματα της κατάθλιψης είναι το συναίσθημα έντονης θλίψης που δεν περνά.\nΠαρόλο που η κατάθλιψη είναι πολύ συνηθισμένη στους ηλικιωμένους πάσχει 1 στα 10 άτομα άνω των 65 ετώνδεν αποτελεί φυσιολογική κατάσταση του γήρατος. Παράγοντες όπως η κοινωνική απομόνωση, η παρουσία σωματικής ασθένειας, η απώλεια αγαπημένων προσώπων και η έλλειψη ικανοποίησης από τη ζωή συμβάλλουν αποφασιστικά στην εμφάνισή της.\nΤις περισσότερες φορές δε, είναι εμφανές ότι χρειάζεται, εκτός της ψυχιατρικής παρακολούθησης, και πληθώρα μη φαρμακευτικών παρεμβάσεων ψυχοθεραπευτικής φύσης.\nΌμως, για τη σύγχρονη οικογένεια με το μικρό διαμέρισμα και την απασχόληση και των δυο συντρόφων, η συγκατοίκηση με ηλικιωμένα άτομα απώλεια βάρους με γήρας χρήζουν ουσιαστικής φροντίδας είναι πολλές φορές πρακτικά αδύνατη.\nΗ εικόνα ενός ηλικιωμένου ατόμου κλεισμένου στο σπίτι κατά τη διάρκεια της ημέρας, όταν όλοι λείπουν, πολλές φορές καθηλωμένου στο κρεβάτι, φαντάζει εφιαλτική.\nΕίναι μια εικόνα απόλυτης μοναξιάς η οποία όμως υπάρχει στην τόσο κοντινή μας πραγματικότητα. Σε αυτές τις περιπτώσεις η απασχόληση μιας αλλοδαπής, ή κάποιας ομοδάπης οικιακής βοηθού για λίγες ώρες δεν μπορεί να είναι επαρκής και ορισμένες φορές δεν είναι και οικονομικώς εφικτή. Και τότε είναι που οι συγγενείς, αντιλαμβανόμενοι την αδυναμία τους να εξασφαλίσουν ποιότητα στην περίθαλψη και την ζωή, αναζητούν έναν εξειδικευμένο χώρο, συνήθως μια μονάδα κλειστής φροντίδας Μονάδα Φροντίδας Ηλικιωμένων, οίκο ευγηρίας ή κλινική.\nΟι οικογενειακοί φροντιστές, όπως αναφέρονται στην επιστημονική βιβλιογραφία, που αναλαμβάνουν την ευθύνη της φροντίδας των ηλικιωμένων μελών της οικογένειας και την απώλεια βάρους με γήρας να διασφαλίσουν τις καλύτερες κατά το δυνατόν συνθήκες περίθαλψης καλό είναι να προτιμήσουν μια νόμιμη Μονάδα Φροντίδας Ηλικιωμένων και όχι έναν απλό οίκο ευγηρίας.\nΟι νόμιμες Μονάδες Φροντίδας Ηλικιωμένων εποπτεύονται από το υπουργείο Υγείας και Κοινωνικής Απώλεια βάρους με γήρας και από τις κατά τόπους Νομαρχίες.\nΥποχρεούνται στην παροχή ιατρικής και νοσηλευτικής φροντίδας, περιποίησης, καθαριότητας, ψυχολογικής στήριξης και ψυχαγωγίας καθώς και άλλων θεραπευτικών παρεμβάσεων. Οι εγκαταστάσεις τους πληρούν κριτήρια καθορισμένα από το νόμο.\nΗ αύξηση του προσδόκιμου επιβίωσης συχνά οδηγεί στην αύξηση του επιπολασμού χρόνιων παθήσεων όπως αρθρίτιδα, οστεοαρθρίτιδα, σακχαρώδης διαβήτης, υπέρταση και καρδιαγγειακά, νοσήματα που πολλές φορές μπορεί να αποδοθούν σε μια υφιστάμενη παχυσαρκία. Η παχυσαρκία τείνει να εξελιχθεί σε ένα από τα μεγαλύτερα προβλήματα του δυτικού κόσμου με κύρια αίτια την αύξηση της ποσότητας και της ποιότητας της τροφής, τον τρόπο ζωής, την καθιστική ζωή και το άγχος. Ως παχυσαρκία ορίζεται η υπερβολική συσσώρευση σωματικού λίπους με δυσμενείς συνέπειες στην υγεία του ατόμου, λόγω της αύξησης του βάρους και απώλεια βάρους με γήρας τοπικής κατανομής της περίσσειας του λίπους στο σώμα. Ο αυξημένος ΔΜΣ σχετίζεται με μεγαλύτερη θνησιμότητα και εμφάνιση ασθενειών.\nΟι Μονάδες Φροντίδας Ηλικιωμένων πρέπει να απασχολούν διοικητικό, ιατρικό, νοσηλευτικό, απώλεια βάρους με γήρας και βοηθητικό προσωπικό, συμπεριλαμβανόμενων ιατρού, προϊστάμενων νοσηλευτών, βοηθών νοσηλευτών, κοινωνικού λειτουργού, ψυχολόγου, φυσιοθεραπευτή, εργοθεραπευτή και άλλων. Στο πλαίσιο της φιλοξενίας ενός ηλικιωμένου στη Μονάδα Φροντίδας Ηλικιωμένων «Άκτιος» μπορούν να αντιμετωπιστούν και τα συμπτώματα της κατάθλιψης. Με ενεργητική συμμετοχή στις καθημερινές δραστηριότητες, με ένα πρόγραμμα απασχόλησης το οποίο αποσκοπεί και στην νοητική ενδυνάμωση αλλά και στην ενίσχυση της κοινωνικότητας και την δημιουργία νέων κοινωνικών δεσμών, ένας ηλικιωμένος μπορεί να αισθανθεί χρήσιμος απώλεια βάρους με γήρας.\nΗ ευπάθεια είναι ένα κλινικό σύνδρομο.\nΜπορεί να νιώσει ότι οι επιθυμίες του εισακούγονται, ότι οι ανάγκες του καλύπτονται και ότι περιστοιχίζεται από ειδικούς.\nΗ Μονάδα Φροντίδας Ηλικιωμένων «Άκτιος» μπορεί να καταστεί καταφύγιο, αφού στελεχώνεται από έμπειρο επιστημονικό προσωπικό και ακολουθεί δυναμική και όχι στατική προσέγγιση στο γήρας. Λαμβάνοντας υπόψη μας ότι το γήρας είναι η ολοκλήρωση μιας προσπάθειας, μιας διαδρομής, οφείλουμε να κατανοήσουμε απώλεια βάρους με γήρας ότι δεν αποτελεί απαραίτητα το τέλος.\nΕίναι όμως από τις πιο όμορφες και μεγαλειώδεις στιγμές. Είναι μια στιγμή όπου με αυτογνωσία κάνουμε απολογισμό της ζωής και θέτουμε νέους στόχους.\nΠως να καταπολεμήσετε τη σαρκοπενία – Απώλεια μυϊκής μάζας λόγω γήρατος\nΕκτιμώντας το παρόν, γινόμαστε ωριμότεροι. Ο ηλικιωμένος και η ηλικιωμένη αποτελούν πηγή σοφίας.\nΠροσωποποιούν μια ολόκληρη ζωή. Ολόκληρη και όχι απαραίτητα ακόμη ολοκληρωμένη. Η αισιοδοξία και η θέληση για ζωή, καθώς και η αγάπη και η εκτίμηση των συνανθρώπων και των εξειδικευμένων φροντιστών, είναι απαραίτητα εφόδια για να αντιμετωπιστούν τα προβλήματα, να διασφαλιστεί η ποιότητα της περίθαλψης και να γίνει κάθε στιγμή ζωής ξεχωριστή και μοναδική.


CRIMESONAIR: Σφάζονται για τη ΔΙΑΣ\nΟ επιχειρησιακός στόχος της ενισχυμένης παρουσίας των Ομάδων ΔΙ.ΑΣ. στο λεκανοπέδιο της Αττικής αποτελεί βασική προτεραιότητα του Αρχηγείου της Ελληνικής Αστυνομίας.\nΗ διαθέσιμη παρατακτή δύναμη και ο αριθμός των Ομάδων, παραμένει διαχρονικά και σταθερά στα ίδια υψηλά επίπεδα.\nΟι μικρές αυξομειώσεις που, κατά καιρούς, παρουσιάζονται στον αριθμό των Ομάδων ΔΙ.ΑΣ. που είναι παρατακτές στο Λεκανοπέδιο της Αττικής σχετίζονται με ανυπέρβλητες αιτίες ή διοικητικής φύσεως θέματα (ασθένειες, ατυχήματα, επισκευές μοτοσικλετών, άδειες του προσωπικού, μεταθέσεις, εκπαιδεύσεις κλπ ).\nΑπό την προσεχή Δευτέρα αρχίζει το βασικό πρόγραμμα εκπαίδευσης ογδόντα (80) Αστυνομικών και Ειδικών Φρουρών που επελέγησαν να στελεχώσουν τις Ομάδες ΔΙ.ΑΣ. Μεταξύ αυτών περιλαμβάνονται τρεις (3) Αξιωματικοί και πέντε (5) Υπαξιωματικοί. Αμέσως μετά ξεκινά η διαδικασία συνεντεύξεων για την επιλογή και άλλων Αστυνομικών και Ειδικών Φρουρών.\nΗ Ομάδα ΔΙ.ΑΣ. συνεχίζει να αποτελεί ένα αξιόμαχο επιχειρησιακό σχηματισμό, μεταξύ των άλλων ένστολων σχηματισμών που δρουν στο ίδιο γεωγραφικό περιβάλλον, και έχει καθιερωθεί για την αντιμετώπιση βίαιων εγκληματικών πράξεων ή κρίσιμων καταστάσεων που απαιτούν σύνθετη και ομογενοποιημένη ανταπόκριση.\nΕπιπλέον, θα πρέπει να προσμετρηθεί ότι στη δύναμη της Διεύθυνσης Άμεσης Δράσης Αττικής έχουν προστεθεί το τελευταίο χρονικό διάστημα και άλλοι 300 αστυνομικοί, αυξάνοντας κατ΄αυτόν τον τρόπο τον αριθμό των περιπολικών οχημάτων που παρατάσσονται ιδίως τις νυχτερινές ώρες.\nΑπό τα παραπάνω στοιχεία, καθώς και από τον αναλυτικό πίνακα με τη δραστηριότητα της Ομάδας ΔΙ.ΑΣ. για το έτος 2011, προκύπτει ότι τα στοιχεία που αναφέρονται στα κείμενα των άρθρων των δύο εφημερίδων για την αποτελεσματικότητα και την επάρκεια της Ομάδας ΔΙ.ΑΣ. , αλλά και της ένστολης εποχούμενης αστυνόμευσης, δεν ανταποκρίνονται στην πραγματικότητα και προφανώς δεν εξυπηρετούν στην σωστή ενημέρωση των πολιτών.